
	讻驻专讛 讻转讬讘 讘讛 讻拽讚砖讬诐. 讚讻转讬讘 (讚讘专讬诐 讻讗) 讻驻专 诇注诪讱 讬砖专讗诇 讜拽讚砖讬诐 讗住讜专讬谉 讘讛谞讗讛 砖讛专讬 诪讜注诇讬谉 讘讛谉 转讬诪讛 讚讘讻专讬转讜转 (讚祝 讜.) 诪驻讬拽 诇讬讛 诪讜注专驻讜 砖诐 砖诐 转讛讗 拽讘讜专转讛 讜讬''诇 讚转专讜讬讬讛讜 爪专讬讻讬 讚讗讬 诪砖讜诐 讻驻专讛 讛''讗 讚讜拽讗 诪讞讬讬诐 讗住讜专讛 讘讛谞讗讛 讻诪讜 拽讚砖讬诐 讗讘诇 诇讗讞专 注专讬驻讛 诪讜转专转 讻讬讜谉 砖谞注砖讬转 诪爪讜转讛 诇讛讻讬 讗爪讟专讬讱 讜注专驻讜 砖诐 讜讗讬 诪讜注专驻讜 砖诐 诇讞讜讚 讛''讗 讚讜拽讗 诇讗讞专 注专讬驻讛 讗住讜专讛 讘讛谞讗讛 讗讘诇 诪讞讬讬诐 诇讗 诇讛讻讬 讗爪讟专讬讱 讻驻专讛 讗讬 谞诪讬 讬砖 诇讜诪专 讚讛讗 讚拽讗诪专 讛讻讗 讻驻专讛 讻转讬讘 讘讛 诇讗 注讬拽专 讚专砖讗 讛讬讗 讚讛讗 讗讬爪讟专讬讱 诇讚专砖讛 讗讞专讬转讬 讻讚讗诪专讬谞谉 讘驻' 拽诪讗 讚讞讜诇讬谉 (讚祝 讬讗.) 讚讬诇诪讗 讟专讬驻讛 讛讬讗 讜讻讬 转讬诪讗 诪讗讬 谞驻拽讗 诇谉 诪讬谞讛 讻驻专讛 讻转讬讘 讘讛 讻拽讚砖讬诐 讗诇讗 注讬拽专 讚专砖讛 讚讛讻讗 讛讜讬 诪讜注专驻讜 砖诐.: 诪砖注转 砖讞讬讟讛. 驻讬' 讜诪砖讜诇讞转 谞诪讬 转讬讗住专 诪砖讞讬讟转 讞讘讬专转讛 注讚 讛砖讬诇讜讞 讜讗讬谉 诇驻专砖 诪砖注转 砖讞讬讟讛 讘砖讞讜讟讛 讜讘诪砖讜诇讞转 诇讬讻讗 讗讬住讜专 讻诇诇 讚讛讗 转谞讗 爪驻讜专讬 诪爪讜专注 讚诪砖诪注 转专讜讬讬讛讜: 诪讬 讗讬转 诇讬讛 讙讘讜诇 讗讞专讬谞讗. 讚讗讬谉 诇讜诪专 讛讘讗转 爪讬驻讜专讬诐 讻诪讜 讛讜专讚转 注讙诇讛 注专讜驻讛 讚讛讗 讛讜专讚转 注讙诇讛 注专讜驻讛 讻转讬讘 讘驻专砖讛 (讚讘专讬诐 讻讗) 讜讛讜专讬讚讜 讝拽谞讬 讛注讬专 讗转 讛注讙诇讛 讗讘诇 讛讘讗转 爪讬驻讜专讬诐 诇讗 讻转讬讘 讗讘诇 诇拽讬讞讛 讻转讬讘讛 讚讻转讬讘 (讜讬拽专讗 讬讚) 讜诇拽讞 诇诪讟讛专: 讜讝讛 讗砖专 诇讗 转讗讻诇讜 诇专讘讜转 讛砖讞讜讟讛. 讜讗''转 诇讛讱 转谞讗 讗讬住讜专 讛谞讗讛 诪谞讗 诇讬讛 讗诇讬讘讗 讚讞讝拽讬讛 讚讗诪专 诇讗 转讗讻诇讜 诇讗 诪砖诪注 讗讬住讜专 讛谞讗讛 讜讬''诇 讚讙诪专讬 讗讬住讜专 诪砖讜诇讞转 诪砖讞讜讟讛 诪讛 砖讞讜讟讛 讗住讜专讛 讗祝 诪砖讜诇讞转 讗住讜专讛 讜讗讬住讜专 讚诪砖讜诇讞转 讛谞讗讛 讛讜讗 讚诪讞讬讬诐 诇讗 砖讬讬讱 讗讻讬诇讛: 砖讞讟讛 讜谞诪爪讗转 讟专讬驻讛. 驻讬专砖 讘拽讜谞讟专住 讚拽住''讚 讻砖讘讚拽 讘住讬诪谞讬谉 谞诪爪讗转 砖谞讟专驻讛 讘砖讞讬讟讛 讻讙讜谉 砖谞拽讘 讛讜讜砖讟 讚讗讬 谞讟专驻讛 诪注讬拽专讗 讻讙讜谉 谞讬拽讘 拽专讜诐 讗讜 谞讞转讻讜 专讙诇讬讛 诇讗 砖讬讬讱 诇诪讬转谞讬 谞诪爪讗转 讜讛讬讬谞讜 讚拽讗诪专 讙诪专讗 讗诪讗讬 诪讜转专转 讘讛谞讗讛 讻诇讜诪专 讗讬住讜专 砖讘讛 讛讬讻谉 讛诇讱 讜诪砖谞讬 砖谞诪爪讗转 讟专讬驻讛 讘讘谞讬 诪注讬诐 讜诇讗 讞诇 讘砖注转 砖讞讬讟讛 讗诇讗 诪拽讜讚诐 砖讞讬讟讛 讜诇讛讻讬 诪讜拽讬 诇讛 讘讟专驻讜转 讚讘谞讬 诪注讬讬诐 讚讗讬 讛讜讛 诪讜拽讬 诇讛 讘讟专驻讜转 砖讘讞讜抓 讜拽讜讚诐 砖讞讬讟讛 诇讗 讛讜讛 拽专讬 诇讬讛 谞诪爪讗转 讗诇讗 讛砖讜讞讟 讟专讬驻讛 讗讘诇 讘讟专驻讜转 讚讘谞讬 诪注讬讬诐 谞拽专讗 砖驻讬专 谞诪爪讗转 砖讛专讬 讗讬谞讜 谞专讗讛 讜拽砖讛 讻讬 谞诪讬 谞诪爪讗转 讟专讬驻讛 砖谞拽讘讜 讛讚拽讬谉 砖诪讗 讛讟专驻讜转 讘讗 讗讞专 讛诇拽讬讞讛 讜讗''讻 讗诪讗讬 诪讜转专转 转讗住专 诪住驻拽 诇讻谞''诇 讚诪注讬拽专讗 住''讚 砖讜讞讟 讜谞诪爪讗转 讟专讬驻讛 讻讙讜谉 砖谞拽讘讜 讛讚拽讬谉 讜驻专讬讱 讗诪讗讬 诪讜转专转 砖诪讗 讗讞专 诇拽讬讞讛 讛讬讛 讜诪砖谞讬 砖谞诪爪讗转 讟专讬驻讛 讘讘谞讬 诪注讬讬诐 讻讙讜谉 砖谞讬讟诇 讛讻讘讚 讗讜 讟专驻讜转 讗讞专转 砖讜讚讗讬 讛讬讛 诪砖谞讜诇讚: 转谞讗讬 讛讬讗 谞讗诪专 诪讻砖讬专 讻讜' 讗祝 诪讻砖讬专 讛讗诪讜专 讘讞讜抓 注砖讛 讘讜 诪讻砖讬专 讻诪讻驻专. 驻讬' 讘拽讜谞讟专住 诪讻砖讬专 讛讬讬谞讜 爪讬驻讜专讬 诪爪讜专注 讜诪讻驻专 注讙诇讛 注专讜驻讛 转讬诪讛 讚讛讻讗 诪砖诪注 讚讬诇驻讬谞谉 爪讬驻讜专讬诐 讚讗住讜专讬诐 讘讛谞讗讛 诪注讙诇讛 注专讜驻讛 讜讘讻专讬转讜转 (讚祝 讻讛.) 诪砖诪注 讚讬诇驻讬谞谉 注讙诇讛 注专讜驻讛 诪爪讬驻讜专讬诐 讜讬砖 诇讜诪专 讚诪注讬拽专讗 爪专讬讱 诇诪讬诇祝 爪讬驻讜专讬诐 诪注讙诇讛 注专讜驻讛 讚诪讛 注讙诇讛 注专讜驻讛 讗住讜专讛 诇讻诇 讛驻讞讜转 诪砖注转 注专讬驻讛 讗祝 爪讬驻讜专 讚诪砖讜诇讞转 讗住讜专讛 诇讻诇 讛驻讞讜转 讗讬住讜专 讚砖讬讬讱 讘讛 讜讛讬讬谞讜 注诇 讻专讞讱 诪讞讬讬诐 拽讜讚诐 砖谞砖转诇讞讛 讜讻讬讜谉 讚讗砖讻讞谉 讗讬住讜专 诪讞讬讬诐 讘诪砖讜诇讞转 讗诐 讻谉 砖驻讬专 讬诇讬祝 讛转诐 注讙诇讛 注专讜驻讛 讚谞讗住专转 诪讞讬讬诐 诪爪讬驻讜专 讛诪砖讜诇讞转 讜讗讞专 讻讱 讬诇驻讬谞谉 爪讬驻讜专 讛砖讞讜讟讛 讚谞讗住专讛 讗祝 诪讞讬讬诐 讚讛讬讬谞讜 诪砖注转 诇拽讬讞讛 诪注讙诇讛 注专讜驻讛: 讛专讬 





专诪讘"谉

砖讞讟讛 讜谞诪爪讗转 讟专驻讛 讜讗讬 住"讚 诪讞讬讬诐 讗住讜专讛 讗诪讗讬 诪讜转专转 讘讛谞讗讛. 驻讬专砖 专砖"讬 讝"诇 讚拽住"讚 讻砖讘讚拽 讘住 谞讬谉 讜谞诪爪讗转 砖谞讟专驻讛 讘砖讞讬讟转讛 讜讗"讛 讛讜讛 诇讬讛 诇诪讬转谞讬 讜谞转谞讘诇讛 讘讬讚讜 讚拽"诇 讻诇 砖讗讬专注 诇讛 驻住讜诇 讘砖讞讬讟讛 谞讘诇讛 讜讗讬 讗诇讬讘讗 讚诪讗谉 讚讗诪专 讟专驻讛 诪住转诪讗 诇讗 诪讜拽诪讬谞谉 诇讛 讻讬讞讬讚讗讛 讜讚诇讗 讻讛诇讻转讗 讜转拽砖讬 诇谉.
讗诇讗 讛"驻: 讚拽住"讚 诪讚拽转谞讬 讜谞诪爪讗转 讗诇诪讗 诪转讞诇转讛 诇讗 讛讬讛 讘讛 讟专驻讜转 讝讛 讗诇讗 注讻砖讬讜 谞诪爪讗 讜讗诪讗讬 诪讜转专转 讛专讬 谞讗住专讛 诪砖注转 诇拽讬讞讛 讜诪驻专拽讬谞谉 讻讙讜谉 砖谞诪爪讗' 讟专驻讛 讘讘谞讬 诪注讬诐 讻讙讜谉 砖谞诪爪讗转 讘讛谉 讬转专转 砖讟专驻讜转讛 谞讜诇讚 注诪讛 讜讘讬讚讜注 砖讟专驻讛 讛讬转讛 诪砖注转 诇拽讬讞讛 讜诪讗讬 讚拽转谞讬 砖讞讟讛 讜谞诪爪讗转 讟专驻讛 诪砖讜诐 砖讗讬谉 讛讚讘专 谞讬讻专 注讚 诇讗讞专 砖讞讬讟讛:





专砖讘"讗

注讚 砖讘讗 专' 注拽讬讘讗 讜诇诪讚 讗转 讛' 讗诇拽讬讱 转讬专讗 诇专讘讜转 转诇诪讬讚讬 讞讻诪讬诐. 讜砖诪注讜谉 讛注诪住讜谞讬 诇讗 诪砖诪注 诇讬讛 诇专讘讜讬讬 诪讗转 讛讗诪讜专 住诪讜讱 诇砖诐, 讗诇 讻注讬谉 诪讜专讗转讜 讚讜拽讗.



讜讗讬 住诇拽讗 讚注转讱 诪讞讬讬诐 诪讬转住专讗 诇讗讞专 砖讞讬讟讛 诪讬讘注讬讗. 讜讗诐 转讗诪专 讚诇诪讗 讗爪讟专讬讱 诪砖讜诐 讚讗诪专讬谞谉 (讬讜诪讗 谞讟, 讘) 讗讬谉 诇讱 讚讘专 砖谞注砖讬转 诪爪讜转讜 讜诪讜注诇讬谉 讘讜. 讜讬砖 诇讜诪专 讗诐 讻谉 诇讗 讛讜讛 拽转谞讬 住转诐 诇专讘讜转 讗转 讛砖讞讜讟讛, 讚诪砖诪注 讗驻讬诇讜 拽讜讚诐 砖谞注砖讬转 诪爪讜转讛. 讜讘砖诇讛讬 讻诇 讛讘砖专 (讞讜诇讬谉 拽讬讝, 讗) 讚诪讛讚专讬谞谉 诇讗砖讻讜讞讬 讙' 讻转讜讘讬诐, 诇讗 诪讬讬转讬谞谉 诪讛讗 讚爪驻讜专讬 诪爪讜专注.
讜拽砖讬讗 诇讬 诪讗讬 拽讗 诪拽砖讛 诇讬讛 专' 讬讜讞谞谉 讛砖转讗 诪讞讬讬诐 讗住讬专讗 诇讗讞专 砖讞讬讟讛 诪讬讘注讬讗, 讜诪讗讬 砖谞讗 诪诪砖讜诇讞转 讚讗讞专 砖谞讗住专讛 讛讜转专讛, 讜讘砖诇诪讗 诇驻讬 诪讛 砖驻讬专砖 专砖"讬 讚诪砖讜诇讞转 讗讬谞讛 谞讗住专转 讻诇诇 诇专' 讬讜讞谞谉 诪砖注转 砖讞讬讟转 讛砖讞讜讟讛 注讚 砖注转 砖诇讜讞, 拽砖讬讗. 讜讬砖 诇讜诪专 讛讬讬谞讜 讟注诪讗 诪砖讜诐 讚诇讗 讗诪专讛 转讜专讛 砖诇讞 诇转拽诇讛, 讗讘诇 讘砖讞讜讟讛 拽砖讬讗.



砖讞讟讛 讜谞诪爪讗转 讟专讬驻讛. 讗讬谉 诇驻专砖 讻讙讜谉 砖讘讚拽 讘住讬诪谞讬谉 讜谞诪爪讗转 砖谞讟专驻讛 讘砖讞讬讟转讛, 讚讛讗 拽讬讬诪讗 诇谉 (讞讜诇讬谉 诇讘, 讘) 讚讻诇 砖砖讞讬讟转讛 讙专诐 诇讛 诇讬驻住诇 谞讘诇讛 讜讛讜讛 诇讬讛 诇诪讬诪专 砖讞讟讛 讜谞诪爪讗转 谞讘诇讛, 讜讗诇讬讘讗 讚专' 注拽讬讘讗 讚驻诇讬讙 讗讚专' 讬砖讘讘, 讜讗诪专 讚讟专讬驻讛 讛讬讗 诇讗 诪讜拽诪讬讛 诇讛, 讚诪住转诪讗 讻讬讞讬讚讗讛 诇讗 诪讜拽诪讬讛 诇讛讜, 讜注讜讚 讚讛讗 专' 注拽讬讘讗 讞讝专 诇讛讜专讜转 讻专' 讬砖讘讘, 讗诇讗 讻讙讜谉 砖谞诪爪讗 讘讛 讟专驻讜转 讘讙讜驻讛 砖诇讗 诪讞诪转 砖讞讬讟讛, 讜讛讜讛 住诇拽讗 讚注转讱 诪注讬拽专讗 讚诪讚拽转谞讬 讜谞诪爪讗转 讚讘砖注转 诇拽讬讞讛 讻砖专讛 讛讜讗讬, 讜讛砖转讗 讛讜讗 讚谞诪爪讗转 讟专讬驻讛, 讜驻专拽讬谞谉 讻讙讜谉 砖谞诪爪讗转 讟专驻讛 讘讘谞讬 诪注讬讛, 讻诇讜诪专 砖谞诪爪讗 讬转专转 讘讘谞讬 诪注讬诐 讚讘讬讚讜注 讚拽讜讚诐 诇拽讬讞讛 讛讜讛 讘讬讛 讜诪讗讬 谞诪爪讗 诇驻讬 砖讛讬讛 诪讜诐 谞住转专 讚诇讗 讛讬讛 谞讬讻专 注讚 诇讗讞专 砖讞讬讟讛, 讜讻讗讜转讛 砖讗诪专讜 诇注讬诇 讘驻讬专拽讬谉 (拽讬讚讜砖讬谉 诪讞, 讘) 讜诪讗讬 谞诪爪讗 讚爪讬讬专 讘讘诇讬转讗.



讗诪专 诇讱 专讬砖 诇拽讬砖 转谞讗讬 讛讬讗 讚转谞讬讗 专' 讬砖诪注讗诇 讗讜诪专 谞讗诪专 诪讻砖讬专 讜诪讻驻专 讘驻谞讬诐 讻讜'. 讻诇讜诪专 讜讗谞讗 讚讗诪专讬 讻专' 讬砖诪注讗诇 讚讬诇讬祝 讞讜抓 诪讘驻谞讬诐 讚讗驻讬诇讜 讘讞讜抓 注砖讛 诪讻砖讬专 讻诪讻驻专, 诪讛 诪讻驻专 诪讞讬讬诐 讗祝 诪讻砖讬专 诪讞讬讬诐 讗住讜专. 讜拽砖讬讗 诇讬讛 讜讗讬 专' 讬讜讞谞谉 诇讬转 诇讬讛 讛讗讬 讚专砖讗 爪驻讜专讬 诪爪讜专注 讚讗住讬专讬 讻诇诇 讘讛谞讗讛 诪谞讗 诇讬讛 讚讛讗 讗谞谉 诪谞讗诪专 诪讻砖讬专 讜诪讻驻专 讘驻谞讬诐 讜谞讗诪专 诪讻砖讬专 讜诪讻驻专 讘讞讜抓 讚专砖讬谞谉 诇讬讛 讻讚讗讬转讗 诇注讬诇, 讜讬砖 诇讜诪专 讚讻讜诇讬 注诇诪讗 讗讬转 诇讛讜 讛讗讬 讚专砖讗, 讗诇讗 讚转谞讗 讚讘讬 专' 讬砖诪注讗诇 讚专讬砖 诇讛 诇讗拽讜砖讬谞讛讜 诇讙诪专讬 讜诇诪讬住专讬 诪讞讬讬诐 讻诪讻驻专, 讜转谞讗 讚驻诇讬讙 注诇讛 讚专' 讬砖诪注讗诇 诇讗 讬诇讬祝 诇讛 诇讙诪专讬, 讗诇讗 诇讜诪专 讚讻砖诐 砖讘驻谞讬诐 注砖讛 讘讜 诪讻砖讬专 讻诪讻驻专 诇讗住讜专 讘讛谞讗讛 讗祝 讘讞讜抓 讻谉, 讜诇注讜诇诐 诇讗讞专 砖讞讬讟讛, 讚讛讗 砖讞讬讟讛 讛讜讗 讚讗住专 诇讛讜, 讜讗讬 谞诪讬 专' 讬讜讞谞谉 住讘讬专讗 诇讬讛, 讚讗驻讬诇讜 专' 讬砖诪注讗诇 诇讗 讗诪专 讗诇讗 诇讗讞专 砖讞讬讟讛, 讜专讬砖 诇拽讬砖 住讘专 讚诇讙诪专讬 诪拽讬砖 诇讛讜.



诇讗 诪爪讬谞讜 讘讘注诇讬 讞讬讬诐 砖讗住讜专讬谉. 拽砖讬讗 诇讬 讜讛讗 诪砖讜诇讞转 注爪诪讛 讗住讬专讗 诪砖注转 砖讞讬讟讛 注讚 砖注转 砖讬诇讜讞 诇驻讬 诪讛 砖驻讬专砖谞讜 诇诪注诇讛. 讜讬砖 诇讜诪专 讚讛转诐 诪砖讜诐 讚拽讗讬 诇诪爪讜转讜, 讚讛讬讬谞讜 砖诇讜讞, 讜诇讗讞专 砖谞注砖讬转 诪爪讜转讜 拽讗诪专, 讜讛讬讬谞讜 讚诇讗 驻专讬讱 诇讬讛 诪拽讚砖讬诐 讜讞讟讗讜转 讛诪转讜转, 讜讻谉 谞专讗讛 诪驻讬专讜砖讜 砖诇 专砖"讬 讝"诇 砖驻讬专砖 诇讗 诪爪讬谞讜 讘注诇讬 讞讬讬诐 讗住讜专讬谉 诇注讜诇诐. 讜讗讻转讬 拽砖讬讗 诇讬 讗诪讗讬 诇讗 讗拽砖讬 诇讬讛 诪注讙诇讛 注专讜驻讛, 讜讗诐 转讗诪专 砖讗谞讬 讛转诐 讚讗讬住讜专讛 诪讞诪转 注专讬驻转讛, 讗诐 讻谉 诪讗讬 拽讗 诪拽砖讛 诪砖讜专 讛谞住拽诇 讜专讜讘注 讜谞专讘注, 讚讛谞讛讜 谞诪讬 讗讬谉 讗住讜专讬谉 讗诇讗 诪讞诪转 砖谞讙诪专 讚讬谞谉 诇诪讬转讛. 讜讬砖 诇讜诪专 讚专讜讘注 讜谞专讘注 讗讬谉 注讬拽专 讗讬住讜专谉 讗诇讗 诪讞诪转 诪注砖讛 砖谞注砖讛 讘讛谉 诪讞讬讬诐 砖诇讗 诇讚注转 诪讬转讛, 诪讛 砖讗讬谉 讻谉 讘注讙诇讛 注专讜驻讛 砖注讬拽专 讬专讬讚转讛 诇谞讞诇 讗讬转谉 诇讚注转 注专讬驻转讛. 讜诇驻讬 驻讬专讜砖 讝讛 讛讗 讚讗拽砖讬 诪诪讜拽爪讛 讜谞注讘讚, 讗讬谉 注讬拽专 讛拽讜砖讬讗 讗诇讗 诪谞注讘讚, 讚讗讬诇讜 诪讜拽爪讛 讗讬住讜专讜 诪讞诪转 砖讛拽爪讛讜 诇砖讜讞讟讜 诇注讘讜讚讛 讝专讛 讚讜诪讬讗 讚拽讚砖讬诐, 讗诇讗 诪砖讜诐 讚讘注诇诪讗 讚专砖讬谞谉 诇讛讜爪讬讗 诪讜拽爪讛 讜谞注讘讚 谞拽讟 诇讬讛 讛讻讗.





讛诪讗讬专讬

注讙诇讛 注专讜驻讛 讗住讜专讛 讘讛谞讗讛 讜诪讜注诇讬谉 讘讛 砖讛专讬 讻驻专讛 讻转讜讘 讘讛 讻拽讚砖讬诐 砖谞讗诪专 讻驻专 诇注诪讱 讬砖专讗诇 讜诇讗 住讜祝 讚讘专 诪砖谞注专驻讛 讗诇讗 讗祝 讘讞讬讬讛 讜诇讗 诪砖注转 拽讬讞讛 砖讛专讬 讗讬谉 讚诪讬讛 拽讚讜砖讬诐 诇讗 拽讚砖转 诪讝讘讞 讜诇讗 拽讚砖转 讘讚拽 讛讘讬转 讗诇讗 讛讬讗 注爪诪讛 诇注专讬驻讛 讛讗 讗讬谉 讗讬住讜专讛 讗诇讗 诪砖讬专讚 注诇讬讛 砖诐 注专讜驻讛 讜讛讜讗 诪砖注转 讛讜专讚转讛 诇谞讞诇 讗讬转谉 讜讗讬诇讱 讜砖诪讗 转讗诪专 讜讛诇讗 讗诪专讜 砖讗诐 谞诪爪讗 讛讛讜专讙 注讚 砖诇讗 谞注专驻讛 转爪讗 讜转专注讛 讘注讚专 讗诇诪讗 诇讗 谞讗住专讛 诪砖注转 讛讜专讚转讛 砖讗诐 讻谉 讛讬讗讱 驻拽注 讗讬住讜专讛 转讚注 砖讘讗讞专讜谉 砖诇 讻专讬转讜转 讛拽砖讜 诪讝讜 诇讝讜 讜讛注诪讬讚讜讛 讘转谞讗讬诐 讞诇讜拽讬诐 讜诪讬 砖砖谞讛 讝讜 诇讗 砖谞讛 讝讜 讜讛讬诇讻讱 讗讬谉 驻讜住拽讬谉 讗诇讗 讗讞转 诪讛谉 讜诪讻诇 诪拽讜诐 诪讚专讱 住讘专讗 谞专讗讛 诇讚讞讜转 讗讜转讛 住讜讙讬讗 讜诇讛注诪讬讚 讗转 砖转讬讛谉 诇讜诪专 砖讻诇 砖诇讗 谞诪爪讗 讛讛讜专讙 讬专讬讚转讛 讗讜住专转讛 讛讗 谞诪爪讗 驻拽注 讗讬住讜专讛 诇诪驻专注 讜讻谉 谞专讗讛 讚注转 讙讚讜诇讬 讛诪讞讘专讬诐 砖驻住拽讜 讗转 砖转讬讛谉:



爪驻专讬 诪爪讜专注 讗住讜专讬诐 讘讛谞讗讛 砖讻讱 讗诪专讜 谞讗诪专 诪讻砖讬专 讜诪讻驻专 讘驻谞讬诐 诪讻砖讬专 讗砖诐 诪爪讜专注 砖讛讬讛 诪讘讬讗 讻讘砖 诇讗砖诐 讜诇讗 讛讬讛 讘讜 诇讻驻专讛 讗诇讗 诇讛讻砖讬专讜 诇讘讗 讘拽讛诇 讜诇讗讻讜诇 讘拽讚砖讬诐 讜讻诪讜 砖讗诪专讜 诪谞讙注讬讛 讗讬讻驻专 诇讬讛 拽专讘谉 讻讬 诪讬讬转讬 诇砖专讜讬讬讛 讘拽讛诇 诪讻驻专 讘驻谞讬诐 讻诇 讛拽讚砖讬诐 讜谞讗诪专 诪讻砖讬专 讜诪讻驻专 讘讞讜抓 诪讻砖讬专 讘讞讜抓 爪驻专讬 诪爪讜专注 砖诪讻砖讬专讬谉 讗讜转讜 诇讘讗 诇诪讞谞讛 诪讻驻专 讘讞讜抓 注讙诇讛 注专讜驻讛 诪讛 讘驻谞讬诐 注砖讛 诪讻砖讬专 讻诪讻驻专 讻讚讻转讜讘 讻讞讟讗转 讻讗砖诐 讗祝 讘讞讜抓 注砖讛 诪讻砖讬专 讻诪讻驻专:



讻讘专 讬讚注转 讘讟讛专转 诪爪讜专注 砖爪专讬讱 诇讛讘讬讗 砖转讬 爪驻专讬诐 讜诇砖讞讜讟 讗转 讛诪注诇讛 砖讘讛谉 注诇 专讘讬注讬转 诪讬诐 砖讘转讜讱 讻诇讬 讞专砖 讜注讜砖讛 讻住讚专 讛讗诪讜专 讘转讜专讛 讘注谞讬谉 讜拽讜讘专 讗转 讛砖讞讜讟讛 讜诪砖诇讞 讗转 讛讗讞专转 讜讛砖讞讜讟讛 讗住讜专讛 讘讛谞讗讛 讜讗讬谉 爪专讬讱 诇讜诪专 讘讗讻讬诇讛 讜讗诐 讗讻诇 诪诪谞讛 讻讝讬转 注讘专 讘诇讗讜 砖谞讗诪专 讜讝讛 讗砖专 诇讗 转讗讻诇讜 诇专讘讜转 讗转 讛砖讞讜讟讛 讜诪讻诇 诪拽讜诐 诇讗 谞讗住专讛 讗诇讗 诪砖注转 砖讞讬讟转讛 讜诇讗 诪砖注转 拽讬讞讛 讜诪转讜讱 讻讱 讗讬谉 讗讬住讜专 讘诪砖转诇讞转 讻诇诇 砖讛专讬 砖讞讬讟讛 讗讬谉 讘讛 诇讬讗住专 诪讗讜转讛 砖注讛 讜诪砖谞砖转诇讞讛 诪讜转专转 讛讬讗 讗祝 讘讗讻讬诇讛 砖诇讗 讗诪专讛 转讜专讛 砖诇讞 诇转拽诇讛 讻诪讜 砖讬转讘讗专 诇诪讟讛 砖讞讟 讗讞转 诪讛谉 讜谞诪爪讗转 讟专讬驻讛 讬拽讞 讝讜讙 诇砖谞讬讛 讜讛讟专驻讛 诇讗 讞诇 注诇讬讛 砖诐 拽讚砖讛 讜诪讜转专转 讘讛谞讗讛 讜讗诐 讛讜讗 讟注讜转 讗讞专 砖讗讬谉 讘讜 讗讬住讜专 讗讻讬诇讛 讻讙讜谉 谞诪爪讗转 砖讗讬谞讛 爪驻讜专 讛讬讗 诪讜转专转 讗祝 讘讗讻讬诇讛:



讗讞专 砖砖讞讟 讛爪驻讜专 讛讬讛 诪讘讬讗 注抓 讗专讝 讜讗讝讜讘 讜砖谞讬 转讜诇注转 讜讻讜专讻谉 讜诪拽讬祝 注诪讛诐 专讗砖讬 讛讗讙驻讬诐 讜专讗砖 讛讝谞讘 砖诇 爪驻讜专 讛讞讬讛 讜讟讜讘诇 讛讻诇 讘讚诐 砖讘讻诇讬 讜讘讚诐 砖注诇讬讛诐 讜诪讝讛 砖讘注 驻注诪讬诐 注诇 讛讚专讱 砖讻转讜讘 讘注谞讬谉 砖讞讟 讗转 讛爪驻讜专 讜讗讬谉 诇讜 注抓 讗专讝 讗讜 讗讝讜讘 讗讜 砖谞讬 转讜诇注转 砖讛专讬 讻诇诐 诪注讻讘讬诐 讝讛 讗转 讝讛 诪讻诇 诪拽讜诐 讛讜讗讬诇 讜砖讞讟讛 诇砖诐 讟讛专转 诪爪讜专注 讗注"驻 砖讗讬谞讛 砖讞讬讟讛 专讗讜讬讛 诇诪爪讜转讛 砖讞讬讟讛 砖讗讬谞讛 专讗讜讬讛 砖讞讬讟讛 讛讬讗 讜讛专讬 讛讬讗 讗住讜专讛 讘讛谞讗讛:





转讜住驻讜转 专讗"砖

讙诪专讗 讻讬讜谉 砖讛讙讬注 诇讗转 讗诇讛讬讱 转讬专讗 驻讬专砖 讗注"讙 讚讗诪专讬' 讘驻"拽 讚讛砖讜讛 讛讻转讜讘 诪讜专讗转 讗讘 讜讗诐 诇诪讜专讗转 讛诪拽讜诐 诇讗 讛讜讛 谞讬讞讗 诇讬讛 诇诪讬讚专砖讬讛 诇讗讜拽讜诪讬 诇注砖讛 讬转讬专讛. 讗"谞 诇讗 诪砖诪注 诇讬讛 诇专讘讜转 诪讗转 讛住诪讜讱 诇砖诐 讗诇讗 讻注讬谉 讬专讗转 讛砖诐 讜讗注"讙 讚讜讗讛讘转 讗转 讛' 拽讚讬诐 诇讗转 讛' 讗诇讛讬讱 转讬专讗 诇注谞讬谉 讗讛讘讛 讛讜讛 谞讬讞讗 诇讬讛 诇诪讬讚专砖 诇专讘讜讬讬 讗讘 讜讗诐 讗讜 转"讞 讗讘诇 诇讗 诇注谞讬谉 讬专讗讛:



诇专讘讜转 转"讞 讜讗"转 诪驻谞讬 砖讬讘讛 转拽讜诐 诇"诇 转讬驻讜拽 诇讬 诪讛讻讗 讬"诇 讚讛讻讗 讘专讘讜 讚讜拽讗 讻讚讗诪专讬' 诪讜专讗 专讘讱 讻诪讜专讗 砖诪讬诐 讗讜 讘专讘 诪讜驻诇讙 讻注讬谉 专讘讜:



讻驻专讛 讻转讬讘 讘讛 讻拽讚砖讬诐 讘驻"拽 讚讻专讬转讜转 讚专讬砖 诪拽专讗 讗讞专讬谞讗 讙诪专 讛诪驻讟诐 讗转 讛拽讟讜专转 讚拽讗诪专 转专讜诪转 讛讚砖谉 讜注讙诇讛 注专讜驻讛 砖谞讬 讻转讜讘讬诐 讛讘讗讬诐 讻讗' 转专讜诪转 讛讚砖谉 讚讻转讬讘 讜砖诪讜 讗爪诇 讛诪讝讘讞 诪诇诪讚 砖讟注讜谞讬诐 讙谞讬讝讛 注讙诇讛 注专讜驻讛 讜注专驻讜 砖诐 讗转 讛注讙诇讛 讘谞讞诇 诪诇诪讚 砖讟注讜谞讛 讙谞讬讝讛. 转讬诪讗 诇诪讛 诇讬 转专讬 拽专讗讬 讘注讙诇讛 注专讜驻讛 讜讚讜讞拽 诇讜诪专 讚诪讗谉 讚讚专讬砖 讛讗讬 诇讗 讚专讬砖 讛讗讬 讜注讜讚 讘驻' 讗讬谉 诪注诪讬讚讬谉 讬诇讬祝 讬讬谉 谞住讱 诪讝讘讞讬 诪转讬诐 砖诐 砖诐 诪注讙诇讛 注专讜驻讛 讚讻转讬讘 讘讛 讻驻专讛 讻拽讚砖讬诐 讜讻讬讜谉 讚讘诇讗"讛 讛讜爪专讱 诇讛讝讻讬专 拽专讗 讚砖诐 诪砖讜诐 讙"砖 诇讗 讛讜讛 诇讬讛 诇诪讬谞拽讟 讛转诐 讻诪讗谉 讚讚专讬砖 诇讬讛 诪讻驻专讛 讻讬讜谉 讚讗讬讻讗 谞诪讬 讚讚专讬砖 诇讬讛 诪讚讻转讬讘 砖诐 讜谞"诇 讚转专讜讬讬讛讜 爪专讬讻讬 讚讗讬 诪讻驻专讛 讛讜讗 讛"诪 诪讞讬讬诐 讗讘诇 诇讗讞专 注专讬驻讛 诇讗 讻讚拽讗诪专 讛转诐 讜讘住讜祝 讻诇 讛讘砖专 讚讗讬谉 诇讱 讚讘专 砖谞注砖讬转 诪爪讜转讜 讜诪讜注讬诇讬诐 讘讜 诇讛讻讬 讗讬爪讟专讬讱 讜注专驻讜 砖诐 诇讗住讜专 注专讬驻讛 讜讘砖诐 诇讛讜讚讛 诇讗 住讙讬 讚讗讬爪讟专讬讱 诇诪讻转讘 讻驻专讛 诇讗砖诪讜注讬谞谉 讚讟专驻讜转 驻讜住诇转 讘讛 讻讚讗诪专讬谞谉 讘驻"拽 讚讞讜诇讬谉 讜诇讗砖诪讜注讬谞谉 讚注专讬驻转讛 诪讟讛专转讛 诪讬讚讬 谞讘诇讛 讻讚讗诪专讬谞谉 讘讝讘讞讬诐 讘住讜祝 驻' 讞讟讗转 讛注讜祝 讜诪讬讛讜 拽' 讚讘砖诪注转讬谉 讛讜"诇 诇讗讬转讜讬讬 拽专讗 讚砖诐 讚砖诪注讬谞谉 诪讬谞讛 讚谞讗住专讛 讗讞专 注专讬驻讛 讜谞"诇 讚诪砖诐 诇讞讜讚讛 讛讜讬 讗诪讬' 讗讞专 注专讬驻讛 讗住专讛 讛讻转讜讘 讻讚诪砖诪注 讜注专驻讜 砖诐 讗讘诇 诪讞讬讬诐 诇讗 讛讬诇讻讱 诪讬讬转讬 讛讻讗 拽专讗 讚注讬拽专 讗讬住讜专讗 讜讛谞讱 砖讬谞讜讬讬 讗讬转谞讛讜 诇诪"讚 讘驻' 讘转专讗 讚讻专讬转讜转 讚注讙诇讛 注专讜驻讛 谞讗住专转 诪讞讬讬诐 讗讘诇 诇诪"讚 讗讬谞讛 谞讗住专转 诪讞讬讬诐 诪砖诐 诇讞讜讚 砖诪注讬' 诇讛 讜讬"诇 讚诪砖诐 诇讞讜讚讬讛 诇讗 砖诪注讬' 讗讬住讜专讗 讚谞讛讬 讚讘注讬' 讙谞讬讝讛 讘讛谞讗讛 诪讬讛讗 诇讗 诪讬转住专讗 讜讗注"讙 讚讗讬住讜专 讛谞讗讛 讘讘讙讚讬 讻讛讜谞讛 诇讗 讬诇驻讬谞谉 讗诇讗 诪砖讜诐 讚讻转讬讘 砖诐 诪诇诪讚 砖讟注讜谞讬诐 讙谞讬讝讛 讛讬讬谞讜 诪砖讜诐 讚讛讛讜讗 砖诐 诇讗 讗讬爪讟专讬讱 讗诇讗 诇讗讬住讜专 讛谞讗讛 砖讛专讬 诇讗 讛讬讛 驻讜砖讟谉 诪诪砖 讘注讝专讛 讜讙讜谞讝谉 讘注讝专讛 讜讛讗 讚诪砖诪注 讘驻' 讘转专讗 讚注"讝 讚注抓 砖谞转诇讛 注诇讬讜 讜住讜讚专 砖谞讞谞拽 讘讜 讗住讜专讬诐 讘讛谞讗讛 讜诇讗 砖诪注讬谞谉 讗诇讗 诪砖讜诐 讚谞爪专讬讻讬谞讛讜 拽专讗 讙谞讬讝讛 讻讚讗诪专讬谞谉 讘驻' 谞讙诪专 讛讚讬谉 诪讻讬 拽讘讜专 转拽讘专谞讜 讛讬讬谞讜 诪砖讜诐 讚讗讬转拽砖 诇诪转 砖谞拽讘专讬诐 注诪讜 讜讛讗 讚讚专砖讬' 讘驻' 讘转专讗 讚注"讝 讚注"讝 砖诇 讬砖专讗诇 讗讬谞讛 讘讟讬诇讛 注讜诇诪讬转 诪砖讜诐 讚讻转讬讘 讜砖诐 讘住转专 砖讟讜注谞讬诐 讙谞讬讝讛 讛讬讬谞讜 诪砖讜诐 讚注"讝 讗住讜专讛 讜讝讜 讛讟注讜谞讛 讙谞讬讝讛 诇讗讜拽诪讛 讘讗讬住讜专讗 讘讗 讛驻住讜拽:



讙诪专 拽讬讞讛 拽讬讞讛 诪注讙诇讛 注专讜驻讛 诇讗讜 谞"砖 诪诪砖 讛讜讗 讚诇驻讬 讛诪住拽谞讗 讬诇讬祝 诪讻砖讬专 诪诪讻驻专 讘诪讛 诪爪讬谞讜:



诪讬 讗讬转 诇讛讜 讙讘讜诇 讗讞专讬谞讗 讚讗讬谉 砖讬讬讱 诇诪讬诪专 讛讘讗转 爪讬驻讜专讬诐 讻谞讙讚 讛讜专讚转 讛注讙诇讛 讻转讬讘 讘拽专讗 讜讛讜专讬讚讜 讝拽谞讬 讛注讬专 讗转 讛注讙诇讛 讜讬砖 讘讛 诪爪讜转 讛讜专讚讛 讗讘诇 诪爪讜转 讛讘讗转 爪讬驻讜专讬诐 诇讗 讻转讬讘讗 讜诪讬讛讜 诇讗 注住拽讬谞谉 砖讛诐 讻讘专 讗爪诇讜 讜诇拽讬讞讛 讚讻转讬讘 讘拽专讗 讜诇拽讞 诇诪讟讛专 讛讬讬谞讜 讛驻专砖讛 讻讱 讗诪专讬' 讗讬谉 讛拽讬谞讬谉 诪转驻专砖讬谉 讗诇讗 讘诇拽讬讞转 讘注诇讬诐 讗讜 讘注砖讬讬转 讻讛谉:



讜讗讬 住"讚 诪讞讬讬诐 讗住讜专讛 驻讬专讜砖 砖 讚谞驻拽讗 诇谉 诪注讙诇讛 注专讜驻讛 讗诪讗讬 讗讬爪讟专讬讱 讗砖专 诇讗 转讗讻诇讜 诇诪住专讬谞讛讜 诇讗讞专 砖讞讬讟讛 讗 住讜专讗 讚诪讞讬讬诐 诇讛讬讻谉 讛诇讱 讗诇讗 砖"诪 讚诪砖注转 砖讞讬讟讛 讛讜讗 讚诪讬转住专讬 讜诪讛讻讗 讛讜讗 讚谞驻拽讗 诇谉. 讜讗"转 转讬谞讞 讗讬住讜专 讗讻讬诇讛 讗讬住讜专 讛谞讗讛 诪"诇 讚诇讗 讗砖讻讞谉 诪讗谉 讚讗讬转 诇讬讛 讚诇讗 转讗讻诇讜 诪砖诪注 讗讬住讜专 讛谞讗讛 讗诇讗 诇专' 讗讘讛讜 讻讚讗讬' 诇注讬诇 讜讬"诇 讚讛讗讬 拽专讗 讚诇讗 转讗讻诇讜 诪砖诪注 讗讬住讜专 讛谞讗讛 讚专砖讬' 诪讬谞讬讛 砖讞讜讟讛 讜诪砖讜诇讞转 诪讚讻转讬讘 诇砖讜谉 专讘讬诐 讚讻转讬讘 诇讗 转讗讻诇讜 诪讛诐 讜注讜讚 诪讚讗讬爪讟专讬讱 讻诇 爪驻讜专 讟讛讜专讛 诇讛转讬专 诪砖讜诇讞转 讛讬讬谞讜 诪砖讜诐 砖讻讘专 谞讗住专讛 诪拽专讗 讚诇讗 转讗讻诇讜 诪讛诐 讜讛"谞 讗诪专讬' 讘诪转谞讬' 讚转专讜讜讬讬讛讜 讗住讬专讬 讜讗住讜专 讚诪砖讜诇讞转 诪讞讬讬诐 讛讬讬谞讜 讛谞讗讛 讛讬诇讻讱 诇讗 转讗讻诇讜 诪砖诪注 诇讬讛 讗讬住讜专 讛谞讗讛 讜诇谞"诇 讚讗讬讻讗 诇诪讬诪专 讚诪讚诇讗 转讗讻诇讜 砖诪注讬' 讚讗诐 砖讞讟 讛诪砖讜诇讞转 拽讜讚诐 砖讬诇讜讞 讗住讜专讛 讘讗讻讬诇讛. 讜谞专讗讛 诇讜诪专 讚专' 讬讜讞谞谉 谞诪讬 讬诇讬祝 诪讻砖讬专 诪诪讻驻专 讜住"诇 讚注讙诇讛 注专讜驻讛 诇讗 谞讗住专讛 诪讞讬讬诐 讜拽专讗 讚诇讗 转讗讻诇讜 讗讬爪讟专讬讱 诇诇讗讜:



诇讗讞专 砖讞讬讟讛 诪讬讘注讬讗 讜讗"转 讚讬诇诪讗 讗讬爪讟专讬讱 诪砖讜诐 讚讗讬谉 诇讱 讚讘专 砖谞注砖讬转 诪爪讜转讜 讜诪讜注诇讬谉 讜讻讜' 讜讬"诇 讻讬讜谉 讚住转诐 拽转谞讬 讜诇讗 诪驻' 讗"讻 诇讗 诪专讘讬谞谉 砖讞讜讟讛 讗讞专 讙诪专 诪爪讜转谉 讗诇讗 拽讜讚诐 讙诪专 诪爪讜讛 讜讛讬讬谞讜 讚讘砖讬诇讛讬 讻诇 讛讘砖专 讚讚讞讬拽 诇讗砖讻讜讞讬 讙' 讻转讜讘讬诐 讛讘讗讬诐 讻讗' 砖谞注砖讜 诪爪讜转谉 讜讻讜' 诇讗 诪讬讬转讬 诪爪驻讜专讬 诪爪讜专注. 讜诪砖谞讬 诪讛讜 讚转讬诪讗 诪讬讚讬 讚讛讜讛 讗拽讚砖讬' 讜讻讜'. 讜讗注"讙 讚拽讚砖讬诐 诇讗 诪讻砖专 砖讞讬讟讛 注讚 砖讬讝专拽 讛讚诐 讚诇讬讻讗 诇讗 讝专讬拽讛 讜诇讗 讛讝讗讛 讛讜诇"诇 讚砖讞讬讟讛 诇讞讜讚 诪讻砖专 讚讟讘讬诇转 注抓 讗专讝 讜讗讝讜讘 诇讗 讚诪讬 诇讝专讬拽讛 讜讛讝讗讛 讚诇讗 讗转讬讗 讗诇讗 诇讟讛专 讗转 讛诪爪讜专注:



讜谞诪爪讗转 讟专讬驻讛. 驻讬专砖"讬 讚住"讚 砖讘讚拽 讘住讬诪谞讬诐 讜谞诪爪讗转 讟专驻讛 讘砖讞讬讟讛 讚讗讬 讟专驻讛 诪注讬拽专讗 讻讙讜谉 砖谞讬拽讘 拽专讜诐 砖诇 诪讜讞 讗讜 砖谞讞转讻讜 专讙诇讬讛 诇"砖 诇诪讬诪专 谞诪爪讗转 讜诇驻讬' 谞专讗讛 讚诇砖讜谉 谞诪爪讗转 拽讗 讚讬讬拽 诪讚讚讞讬拽 诇砖谞讜讬讬 讻讙讜谉 砖谞诪爪讗转 讟专讬驻讛 讘讘谞讬 诪注讬讬诐 讻讚讬 诇讛注诪讬讚讛 讘讟专驻讜转 砖诇讗 讛讬讛 讬讻讜诇 诇专讗讜转 拽讜讚诐 砖讞讬讟讛 讜砖讜讘 诪讞拽讜 专砖"讬 诪驻讬' 讜谞专讗讛 诪砖讜诐 讚讗诐 谞驻住诇讛 讘砖讞讬讟讛 讛讬讗 谞讘诇讛 讜诇讗 拽专讬 诇讛 讟专讬驻讛 讜讬"诇 讚讗转讬讗 讻专' 注拽讬讘讗 拽讜讚诐 砖讛讜讚讛 诇专' 讬砖讘讘 讚谞驻住诇 讘砖讞讬讟转 谞讘诇讛 讛讜讗 讻讚讗讬转讗 讘讞讜诇讬谉 驻' 讛砖讜讞讟 讜讗诪专讬' 谞诪讬 讛转诐 讻讗谉 拽讜讚诐 讞讝专讛 讻讗谉 诇讗讞专 讞讝专讛:



转谞讗讬 讛讬讗 讚转谞讗 讚讘讬 专讘讬 讬砖诪注讗诇 讜讻讜' 谞讗诪专 诪讻砖讬专 讜诪讻驻专 讜讻讜'. 讛砖转讗 讚讬讬拽 讚诪讞讬讬诐 诪讬转住专讗 诪讚注砖讛 诪讻砖讬专 讻诪讻驻专 讜爪驻讜专讬 诪爪讜专注 讻注讙诇讛 注专讜驻讛 讜注讙诇讛 注专讜驻讛 谞讗住专转 诪讞讬讬诐 讻专' 讬谞讗讬 讚讗诪专 讬专讬讚转讛 诇谞讞诇 讗讬转谉 讗讜住专转讛 讜拽' 讚讘驻' 讘转专讗 讚讻专讬转讜转 讙讘讬 驻诇讜讙转讗 讚注讙诇讛 注专讜驻讛 诪转讬 谞讗住专转 专讘 讛诪诪讜谞讗 讗诪专 诪讞讬讬诐 专讘讛 讗诪专 诇讗讞专 诪讬转讛 讜讚讞讬拽 诇讗砖讻讜讞讬 转谞讗 讻专讘 讛诪诪讜谞讗 讜诪讬讬转讬 诇讛 诪讛讻讗 讚讙诪专 诪讻砖讬专 诪诪讻驻专 讜讛砖转讗 讛讬讻讬 讚讬讬拽 诇讛 讚讬诇诪讗 讝讛 讜讝讛 讗讬谞谉 谞讗住专讬诐 诪讞讬讬诐 讜诇讗讞专 砖讞讬讟讛 讛讜讗 讚讗讬爪讟专讬讱 诇诪讬诇祝 诪讻砖讬专 诪诪讻驻专 讜诇注谞讬谉 诇诇诪讜讚 注讬拽专 讗讬住讜专讗 诪讬讬转讬 诇讛 谞诪讬 诇注讬诇 讗诪转谞讬' 讚拽讗诪专 爪驻讜专讬 诪爪讜专注 诪"诇 讜讬"诇 讚讚讬讬拽 讛转诐 诪砖讜诐 讚砖谞讬 爪驻专讬诐 拽讗 讙诪讬专 诪诪讻驻专 讗驻讬诇讜 讛诪砖讜诇讞转 讜讛讬讬谞讜 拽讜讚诐 砖讬诇讜讞 讜诇讗讞专 砖讬诇讜讞 砖专讬' 讻讚讗诪专讬' 讘砖诪注转讬谉 讛讬诇讻讱 讛讚专 讙诪专 诪讻驻专 诪诪砖讜诇讞转 讜讛讬讬谞讜 诇讗住讜专 诪讞讬讬诐 讜讛讚专 讙诪专 谞诪讬 砖讞讜讟讛 诪诪讻驻专 砖转讗住专 诪讞讬讬诐:





转讜住驻讜转 专讬"讚

讻驻专讛 讻转讬讘 讘讛 讻拽讚砖讬诐 注讬讬谉 讘驻"拽 讚讘讻讜专讜转 讘诪讛讚' 转谞讬讬谞讗:



讜讘爪讬驻专讬 诪爪讜专注 驻讬' 讘砖转讬讛谉 讚讗注"讙 讚讞讬讛 诪讜转专转 讘讛谞讗讛 讚讜拽讗 诇讗讞专 砖谞讙诪专 诪爪讜转讛 讜砖讬诇讞讛 讛讗 诪拽诪讬 讛讻讬 讗住讬专讗 讘讬谉 诇专讬砖 诇拽讬砖 讘讬谉 诇专讘讬 讬讜讞谞谉 讚讗注"讙 讚讗诪专 诪砖注转 砖讞讬讟讛 注讚 砖诇讗 讬注砖讛 诪爪讜转讛 讜讬讝讛 讘讛 讗住讜专讛 讛讬讗. 讜讛讻讬 转谞谉 讘驻专拽 讘转专讗 讚谞讙注讬诐 谞砖驻讱 讛讚诐 转诪讜转 讛诪砖转诇讞转 讗诇诪讗 讝专讬拽转 讛讚诐 诪转专转 讗讜转讛 讛讗 拽讜讚诐 讝专讬拽讛 讗住讜专讛:



专"讬 讗诪专 诪砖注转 砖讞讬讟讛 驻讬' 讜讗讬住讜专 讛谞讗讛 诇专讘讬 讬讜讞谞谉 谞诪讬 诪讚转谞讗 讚讘讬 专讘讬 讬砖诪注讗诇 谞驻拽讗 诇讬讛 讗诇讗 专讘讬 讬讜讞谞谉 住讘专 讚注讙诇讛 注专讜驻讛 诇讗 谞讗住专讛 讗诇讗 诇讗讞专 注专讬驻讛 讜讛讻讬 诪讜讻讞 讘驻专拽 讗讜转讜 讜讗转 讘谞讜. 讜专讬砖 诇拽讬砖 住讘专 讻专讘讬 讬谞讗讬 讜讗诪专 讙讘讜诇 讬砖 诇讛:



讘注讙诇讛 注专讜驻讛 诪谞"诇 讚讗住讜专讗 讘讛谞讗讛 讗诪专讬 讚讘讬 专' 讬谞讗讬 讻驻专讛 讻转讬讘 讘讛 讻拽讚砖讬诐 讜讘诪住讻转 讝讘讞讬诐 诪讬讬转讬 诇讛 诪讚讙诪专讬谞谉 砖诐 砖诐 诪诪专讬诐 诪讛 诪转 讗住讜专 讘讛谞讗讛 讗祝 注讙诇讛 注专讜驻讛 讗住讜专讛 讘讛谞讗讛 讜讗驻砖专 讚驻诇讬讙讬 讗讛讗 讚讛讻讗 讗"谞 讚讛讗 诇讗讬转住讜专讬 诪讞讬讬诐 讜讛讛讬讗 诇讗讬转住讜专讬 诇讗讞专 注专讬驻讛 讚诇讗 讗转讬讗 注专讬驻讛 讜诪讻砖专讬 诇讛 讚讜诪讬讗 讚砖讞讬讟讛 讘拽讚砖讬诐 讻讚讗诪专讬谞谉 讘住诪讜讱 讜讘诪住讻转 注"讝 讜讘讚讜讻转讬 讗讞专讬谞讬 讗诪专讬谞谉 讗讬驻讻讗 讚讙诪专讬谞谉 诇诪转 砖讗住讜专 讘讛谞讗讛 诪注讙诇讛 注专讜驻讛 讘讙"砖 讚砖诐 砖诐 讜讝讛 诪谉 讛住讜讙讬讜转 讛诪转讞诇驻讜' 讘转诇诪讜讚. 讜讗"转 讗诪讗讬 诇讗 驻专讻讬谞谉 讛讻讗 讚讗"讻 讬讛讗 转讜驻住 讚诪讬诐 讻拽讚砖讬诐. 讬"诇 讚诇讗 驻专讻讬谞谉 讛讻讬 讗诇讗 讛讬讻讬 讚拽专讬讬讛 拽专讗 拽讚砖 讗讘诇 讛讻讗 诇讗 讚诪讬讗 讗诇讗 诇讻驻专讛 讘诇讞讜讚. 讜讬砖 诪转专爪讬诐 讚讛讗讬 讛讬拽砖 讛讜讗 讜讗讬谉 诪砖讬讘讬谉 注诇 讛讛讬拽砖 讜讗讬谞讜 谞讻讜谉 讚诪砖讜诐 讛讗讬 驻讬专讻讗 诇讗 诪讬驻专讱 讛讬拽砖 砖诇讗 转讛讗 讻拽讚砖讬诐:



讜讛转诐 诪讗讬诪转 讻讜' 注讚 讛讻讗 诇讬转 诇讬讛 讙讘讜诇 讗讞专讬谞讗 驻讬' 讚讻讬讜谉 讚讙诪专讬' 讚注讙诇讛 注专讜驻讛 讗住讜专讛 诪讞讬讬诐 讜讗讬转 诇讬讛 诪讞讬讬诐 转专讬 讙讘讜诇讬 拽讬讞讛 讜讬专讬讚讛 诇谞讞诇 讗讬转谉 讗讬转 诇谉 诇讗讜拽诪讬 讗讬住讜专讗 讘讘爪讬专 讚讬讻讬诇谞谉 诪住转诪讗 讚转驻砖转 诪讜注讟 转驻砖转 讗讘诇 讛讻讗 讚诇讬转 诇讬讛 讙讘讜诇 讗讞专讬谞讗 诪讞讬讬诐 讗诇讗 拽讬讞讛 注"讻 谞讜拽诪讛 讗拽讬讞讛. 讜诇讬讻讗 诇诪讬诪专 讚谞讬诪讗 讚诇讬转住专讜 诪砖注转 讛讘讗讛 砖讛专讬 讗讬谉 诇谞讜 讗诇讗 讙讘讜诇 砖驻讬' 讘讛 讻转讜讘 讻讙讜谉 拽讬讞讛 讚讛讻讗 讗讜 拽讬讞讛 讜讬专讬讚讛 讚讛转诐 讗讘诇 讛讘讗讛 砖诇讗 谞转驻专砖讛 讘讻转讜讘 讘讻讗谉 诇讗:



讛砖转讗 诪讞讬讬诐 讗住讜专讛 诇讗讞专 砖讞讬讟讛 诪讘注讬讗. 驻讬' 砖讛专讬 讗讬住讜专讛 诪讞讬讬诐 诪驻谞讬 砖讛讜讗 拽讜讚砖 诪讻砖讬专 讜讻讬讜谉 砖讗祝 诇讗讞专 砖讞讬讟讛 砖诪讜 注诇讬讜 讗讬住讜专 砖讘讜 诇讛讬讻谉 讛诇讱 砖讗讬谉 讝讛 讚讜诪讛 诇讘注诇讬 讞讬讬诐 讛谞讬转专讬' 讘讗讻讬诇讛 讘砖讞讬讟讛 砖讬爪讗讜 诪砖讜诐 讗讘专 诪谉 讛讞讬:



砖讞讟讛 讜谞诪爪讗转 讟专讬驻讛 讬拽讞 讝讜讙 诇砖谞讬 讜讛专讗砖讜谞讛 诪讜转专转 讘讛谞讗讛 讬砖 诪驻专砖讬诐 讜谞诪爪讗转 讟专驻讛 讚拽住"讚 讟专驻讛 讜讚讗讬转 诇讗讞专 拽讬讞讛 讻讙讜谉 砖谞拽讘 讘讜讜砖讟 讗讜 讛驻住讬讚 讜拽诇拽诇 讘砖讞讬讟讛 讜讛讬讬谞讜 讚诪拽砖讬 讚讘砖诇诪讗 讗讬 讗诪专转 讚讗讬住讜专讗 诪砖注转 砖讞讬讟讛 讛讻讗 砖讗讬专注 驻住讜诇 讘砖讞讬讟转讛 讗驻讬诇讜 专讘谞谉 诪讜讚讜 讚诇讗 砖诪讛 砖讞讬讟讛 讜诇讛讻讬 砖专讬讗 讗诇讗 讗讬 讗诪专转 诪砖注转 拽讬讞讛 讗讜住专讛 讻讬 谞诪爪讗转 讟专讬驻讛 诪讗讬 讗讬讻驻转 诇谉 讚讛讗 诪拽诪讬 讛讻讬 讞讬讬诇 讗讬住讜专讗 注诇讛 讜讗讞"讻 谞讟专驻讛 讜驻专拽讬谞谉. 讻讙讜谉 砖谞诪爪讗转 讟专讬驻讛 讘讘谞讬 诪注讬诐 讘注谞讬谉 砖讛讬转讛 讟专讬驻讛 拽讜讚诐 拽讬讞讛 讚诇讗 讞讬讬诇 注诇讛 讗讬住讜专讗 讻诇诇. 讜诇讗 谞讛讬专讗 讚诇诪讗讬 讚拽住"讚 讚诪注讬拽专讗 砖讗讬专注 诇讛 驻住讜诇 讘砖讞讬讟转 谞讘诇讛 讜讛讜讛 诇讬讛 诇诪讬诪专 讜谞转谞讘诇讛 讘讬讚讜. 讗诇讗 讛"驻 讚诪注讬拽专讗 拽住"讚 讚诪讬讬专讬 讘讟专驻讜转 讚讗驻砖专 讚讛讜讬 讗讞专 拽讬讞讛 讻讙讜谉 砖谞诪爪讗 谞拽讬讘转 拽专讜诐 砖诇 诪讜讞 讜讻讬讜爪讗 讘讜 讜诇讛讻讬 拽讗诪专 讗讗"讘 讚诇讗 诪讬转住专讗 注讚 砖注转 砖讞讬讟讛 讛砖转讗 讚谞诪爪讗转 讟专驻讛 诪讜转专转 讘讛谞讗讛 讚住讘专 诇讛 讻专"砖 讚讗诪专 砖讞讜讟讛 砖讗讬谞讛 专讗讜讬讛 诇讗 砖诪讛 砖讞讬讟讛 讚讛讗 讜讚讗讬 拽讜讚诐 砖讞讬讟讛 谞讟专驻讛 讗诇讗 诇讚讬讚讱 讚讗诪专转 诪砖注转 拽讬讞讛 诪讬转住专讗 讻讬 谞诪爪讗转 讟专讬驻讛 讗诪讗讬 诪讜转专转 讘讛谞讗讛 谞讬讞讜砖 讚讬诇诪讗 讘转专 拽讬讞讛 谞讟专驻讛 讚住驻拽讗 讚讗讜专讬讬转讗 讛讜讗 讜驻专拽讬谞谉 讚讛讘"注 讻讙讜谉 砖谞诪爪讗转 讟专讬驻讛 讘讘谞讬 诪注讬讬诐 讻诇讜诪专 砖谞诪爪讗转 讬讜转专转 讘讘谞讬 诪注讬诐 讚讛砖转讗 讜讚讗讬 讘砖注转 讬爪讬专转讛 谞讟专驻讛 砖讗讬谉 讬讜转专转 谞讜爪专 诇讗讞专 讬爪讬专讛 讻讚驻专讬砖转 讘诪住讻转 讞讜诇讬谉. 讜讛讗 讚诇讗 驻专讬砖 讘讛讚讬讗 砖谞诪爪讗转 讬讜转专 诪砖讜诐 讚讗讬讻讗 讬讜转专转 讚诇讗 驻住讜诇 讻讙讜谉 讘诪拽讜诐 砖讗诐 谞讬讟诇 讻砖专讛. 讜转讜 讚讘专 诪讬讜转专转 谞诪讬 讗讬讻讗 讟专驻讜转 讗讞专 讻讙讜谉 砖谞诪爪讗转 诪讞讟 讘讘谞讬 诪注讬诐 讜讛讜讙诇讚 驻讬 讛诪讻讛 讚讘讬讚讜注 砖讛讜讗 讙' 讬诪讬诐 拽讜讚诐 砖讞讬讟讛 讜诇拽讞 诇讝讜 转讜讱 讙' 讬诪讬诐 讚拽讬诐 诇谉 讚诪拽诪讬 诇拽讬讞讛 谞讟专驻讛:



讛专讬 诪讜拽爪讛 讜谞注讘讚 诪讜拽爪讛 驻讬' 诇讗 砖讛拽爪讛 诇注"讝 讚讛讗 拽讬"诇 讛讗讜诪专 讘讬转 讝讛 诇注"讝 砖讜专 讝讛 诇注"讝 诇讗 讗诪专 讻诇讜诐 砖讗讬谉 讛拽讚砖 诇注"讝 讗诇讗 驻讬专讜砖讜 砖谞转谞讜 诇讻讜诪专讬诐 讜讛讗讻讬诇讜讛讜 讻讻专砖讬谞讬 注"讝 讘讚讜专 砖诇讛诐 讜讛讻讬 诪驻' 讘转诪讜专讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讻驻专讛 讻讜' 讜诇讗 驻专讻讬谞谉 讗讬 诪讛 拽讜讚砖 讻讜' 讚讗讬谉 诪砖讬讘讬谉 讻讜' 注讻"诇 讘驻讬' 讬砖谞讬诐 砖诇 专砖"讬 讻诇 讝讛 讗讬谞讜 讜讻谉 谞专讗讛 砖讛讜讗 讟注讜转 讚诪讛 砖讬讬讱 讘讝讛 讗讬谉 诪砖讬讘讬谉 注诇 讛讛讬拽砖 讚讛讗 讛讱 诪诇转讗 讙讜驻讛 讚转讜驻住 讚诪讬讜 讘讗谞讜 诇诇诪讜讚 诪拽讚砖讬诐 讻讚诇注讬诇 讙讘讬 讻诇讗讬 讛讻专诐 讜诪讛专砖"诇 讻转讘 诇讬讬砖讘 讜讝"诇 砖住讘专 讘讜讚讗讬 注讙诇讛 注专讜驻讛 讗讬谞讜 转讜驻住 讚诪讬讜 讚讛讗 诇讗 讗拽专讬 拽讜讚砖 讻讜' 注讻"诇 注"砖 讜讚讘专讬诐 讚讞讜拽讬诐 讛诐 诪"诪 诪讗讬 驻讬专讻讗 砖讬讬讻讗 讛讻讗 讚诪讛 诇拽讚砖讬诐 砖转讜驻住 讚诪讬讜 讻讬讜谉 讚讬讜爪讗 诇讞讜诇讬谉 讜讛讜讬 拽讜诇讗 诇讙讘讬讛 讜讚讜"拽:


转讜住' 讘讚"讛 讻驻专讛 讻转讬讘 讘讛 讻讜' 讗讘诇 诪讞讬讬诐 诇讗 诇讛讻讬 讗爪讟专讬讱 讻驻专讛 讻讜' 注讻"诇 讻转讘 诪讛专砖"诇 讚讝讛 讛转讬专讜抓 讗讬谞讜 注讬拽专 讚讛讗 诇拽诪谉 诪讜讻讞 讚注讙诇讛 讬诇讬祝 诪爪驻专讬诐 讻诪"砖 讛转讜住' 诇拽诪谉 注讻"诇 讜讗讬谉 讝讛 诪讜讻专讞 讚诇拽诪谉 讚注讙诇讛 讬诇讬祝 诪爪驻专讬诐 讛讬讬谞讜 讚讜拽讗 诇专"诇 讗讘诇 诇专讘讬 讬讜讞谞谉 诇讬讻讗 诇诪讬诇祝 讘注讙诇讛 诪讞讬讬诐 讗诇讗 诪讛讱 讚专砖讗 讚讻驻专讛 讻转讬讘 讘讛 讚诪住转诪讗 专"讬 诇讗 驻诇讬讙 讗专讘讬 讬谞讗讬 专讘讬讛 讚住"诇 注讙诇讛 讗住讜专讛 讙诐 诪讞讬讬诐 讜拽"诇:


讘讚"讛 讜讝讛 讗砖专 讜讙讜' 讜讗"转 诇讛讱 转谞讗 讻讜' 讜讬"诇 讚讙诪专讬谞谉 讗讬住讜专 诪砖讜诇讞转 诪砖讞讜讟讛 讻讜' 注讻"诇 讜讻转讘 诪讛专砖"诇 讚诇讗 讬诇驻讬谞谉 砖讞讜讟讛 诪诪砖讜诇讞转 讚砖讞讜讟讛 讗讬住讜专讛 转诇讜讬 讘砖讞讬讟转讛 讻讜' 讜讗祝 专"诇 讚讗讜住专 诪讞讬讬诐 诇讗 讬诇讬祝 砖讞讜讟讛 诪诪砖讜诇讞转 讻讜' 注讻"诇 注"讻 讗讬谉 讝讛 讛讟注诐 注讬拽专 讚讛讗 诪砖讜诇讞转 讙讜驻讛 讗讬谞讛 讗住讜专讛 诇专讘讬 讬讜讞谞谉 诪讞讬讬诐 拽讜讚诐 砖讞讬讟转 讛砖讞讜讟讛 讜诇专"诇 谞诪讬 讗讬住讜专 诪砖讜诇讞转 讙讜驻讛 诪讞讬讬诐 拽讜讚诐 砖讞讬讟转 讛砖讞讜讟讛 诇讬讻讗 诇诪讬诇祝 讗诇讗 诪注讙诇讛 注专讜驻讛 诪砖注转 诇拽讬讞讛 讗讘诇 注讬拽专 讛讟注诐 讚诇讬讻讗 诇诪讬诇祝 诇专' 讬讜讞谞谉 讘砖讞讜讟讛 诪讞讬讬诐 诪诪砖讜诇讞转 讚诪砖讜诇讞转 讙讜驻讛 讗讬谞讛 诪讞讬讬诐 拽讜讚诐 砖讞讬讟讛 讜讛砖转讗 谞讬讞讗 诇专"诇 谞诪讬 讘讬谉 讗讬住讜专 讛诪砖讜诇讞转 讜讘讬谉 讗讬住讜专 讛砖讞讜讟讛 诇讬讻讗 诇诪讬诇祝 诪讞讬讬诐 拽讜讚诐 砖讞讬讟讛 讗诇讗 诪注讙诇讛 注专讜驻讛 讜讚讜"拽:





诪讛专砖"讗 - 讞讬讚讜砖讬 讗讙讚讜转

讚专讬砖 讻诇 讗转讬谉 砖讘转讜专讛 讜讻讜'. 砖讝讛讜 讜讚讗讬 讻讘讜讚 讛转讜专讛 砖讗讬谉 讘讛 砖讜诐 讗讜转 砖诇讗 诇爪讜专讱 讜诇讝讛 拽讗诪专 讻砖诐 砖拽讘诇转讬 砖讻专 注诇 讛讚专讬砖讛 诪驻谞讬 讻讘讜讚 讛转讜专讛 讻谉 讗拽讘诇 砖讻专 注诇 讛驻专讬砖讛 砖讝讜 讻讘讜讚 砖诪讬诐 讛讜讗 砖讗讬谉 诇讛砖讜讜转 诇讜 砖讜诐 讚讘专 诇专讘讜转 讜专注"拽 诇讗 讛讬讛 讞砖 讘讝讛 诪诇专讘讜转 转"讞 砖讙诐 讝讛 讘讻诇诇 讻讘讜讚 砖诪讬诐 讜转讜专转讜 砖讛诐 诇讜诪讚讬诐 讗讜转讛 讜拽"诇:





诪讛专"诐

讘讙诪专讗 讗讬转讬讘讬讛 专"讬 诇专"诇 讻诇 爪驻讜专 讟讛讜专讛 讜讻讜'. 驻讬' 讻讱 诪拽砖讛 讛诪拽砖讛 讚讗诐 讗讬转讗 讚讬诇驻讬谞谉 爪驻讜专讬 诪爪讜专注 诪注讙诇讛 注专讜驻讛 讚讗驻讬诇讜 诪讞讬讬诐 讗住讬专讬 诇"诇 诇讛讗讬 转谞讗 诇诪讬诇祝 诪讗砖专 诇讗 转讗讻诇讜 诇讗住讜专 讛砖讞讜讟讛 讚诪砖诪注 讚讛讬讬谞讜 诇讗讞专 砖讞讬讟讛 讜爪"诇 讚专"讬 诇讗 讬讚注 讘专讬讬转讗 讚转谞讗 专讘讬 专讘讬 讬砖诪注讗诇 讚转谞讬 谞讗诪专 诪讻砖讬专 讜诪讻驻专 讜讻讜' 讜讻谉 诪砖诪注 诇拽诪谉 讚诪转专抓 转谞讗讬 讛讬讗 讜诪砖谞讬 诪讛"讚 讜讻讜' 讜讗注"讙 讚讗讬住讜专讗 讚诇讗讞专 诪讬转讛 谞诪讬 诪爪讬谞谉 诇诪讬诇祝 诪注讙诇讛 注专讜驻讛 讚讛讗 讗讬住讜专讗 讻转讬讘 讘讛 诇讻诇 讛驻讞讜转 诇讗讞专 注专讬驻讛 讻诪"砖 讛转讜住' 讘住诪讜讱 讚"讛 转谞讗讬 讛讬讗 诪"诪 讛爪驻讜专 讛砖讞讜讟讛 讛讜讗讬诇 讜讛讬讗 讚诪讬讗 拽爪转 诇拽讚砖讬诐 诪讗讞专 砖讛讬讗 谞砖讞讟讛 讛讜讛 诪讚诪讬谞谉 诇讛 诇拽讚砖讬诐 谞"诇:


讘转讜住' 讚"讛 讜讝讛 讗砖专 诇讗 转讗讻诇讜 讜讻讜' 注讚 讜讗"转 诇讛讱 转谞讗 讜讻讜'. 驻讬' 诇专"讬 讚住"诇 讛讗 讚转谞讗 讚专讘讬 讬砖诪注讗诇 诇注讬诇:


讚"讛 转谞讗讬 讛讬讗 讜讻讜' 讜讬"诇 讚诪注讬拽专讗 爪专讬讱 诇诪讬诇祝 讜讻讜'. 讜讛砖转讗 爪"诇 讚诇讗 住"诇 诇讛转讜住' 转讬专讜爪讗 拽诪讗 砖转讬专爪讜 诇注讬诇 讘讚"讛 讻驻专讛 讻转讬讘 讘讛讜 讜讻讜':


讘讗"讚 讜讗讞"讻 讬诇驻讬谞谉 爪驻讜专 讛砖讞讜讟讛 讚谞讗住专讛 诪讞讬讬诐 讜讻讜' 诪注讙诇讛 注专讜驻讛. 诪拽砖讬谉 讛注讜诇诐 诇"诇 诇诪讬诇祝 爪驻讜专 讛砖讞讜讟讛 讚谞讗住专讛 诪讞讬讬诐 诪注讙诇讛 注专讜驻讛 诇讬诇祝 诪爪驻讜专 讛诪砖讜诇讞转 讚谞讗住专讛 诪讞讬讬诐 讚讛讜讛 讗讬住讜专讗 讚砖讬讬讱 讘讛 讻诪"砖 讛转讜住驻讜转 讘住诪讜讱 讚讛讗 讘注讙诇讛 注专讜驻讛 诪砖诐 讬诇驻讬谞谉 讜谞"诇 讛讗 讚讻转讘讜 讛转讜住' 诇注讬诇 诪讝讛 讚讬诇驻讬谞谉 爪驻讜专讬 诪爪讜专注 诪注讙诇讛 注专讜驻讛 诪讛 注讙诇讛 注专讜驻讛 讗住讜专讛 诇讻诇 讛驻讞讜转 讜讻讜' 讗祝 爪驻讜专 讛诪砖讜诇讞转 讜讻讜' 讬诇驻讬谞谉 讛讗 讗转讬 诪讻讛 爪驻讜专 讛砖讞讜讟讛 讜讛"拽 讻诪讜 砖诪爪讬谞讜 讘注"注 讚谞讗住专讛 诇讗讞专 注专讬驻讛 诇讘"讛 讻诪讜 讻谉 讙讘讬 爪讬驻讜专讬 诪爪讜专注 诇讗讞专 砖讞讬讟讛 讚讛讬讬谞讜 诪砖讞讬讟讛 讜讗讬诇讱 讗住讜专讛 讗祝 讛诪砖讜诇讞转 注讚 砖注转 砖讬诇讜讞 讻诪讜 砖讻转讘讜 讛转讜住' 诇注讬诇 讚"讛 诪砖注转 砖讞讬讟讛 讚诪砖讜诇讞转 讘注爪诪讛 讗讬谉 诇讛 砖讜诐 砖讬讬讻讜转 诇注"注 讚谞讬诇祝 诪讬谞讛 讜讻谉 诇讗 砖讬讬讱 诇讜诪专 讚谞讬诇祝 爪讬驻讜专 讛砖讞讜讟讛 诪讛诪砖讜诇讞转 讚谞讗住专讛 讘讞讬讬诐 讚讛讗 讗讬住讜专讗 讚诪讞讬讬诐 讚诪砖讜诇讞转 讗讬谞讜 讘讗 讗诇讗 诪爪讚 讗讬住讜专 讚诇讗讞专 砖讞讬讟讛 讜拽"诇 讜诇讻讱 爪专讬讱 诇诪讬诇祝 诪注"注 讚谞讗住专讛 讗祝 诪讞讬讬诐 谞"诇:





讞讻诪转 砖诇诪讛

专砖"讬 讘讚"讛 讻拽讚砖讬诐 讻讜' 讚讗讬谉 诪砖讬讘讬谉 注诇 讛讛讬拽砖 谞"讘 谞"诇 诇驻专砖 讚注转 专砖"讬 砖住讜讘专 (讘讜讚讗讬) 注讙诇讛 注专讜驻讛 讘讜讚讗讬 讗讬谞讛 转讜驻住 讚诪讬讜 讚讛讗 诇讗 讗拽专讬 拽讜讚砖 讜诪砖诪注 讘住讜讙讬讗 讚诇讗 砖讬讬讱 转驻讬住转 讚诪讬诐 讗诇讗 讘拽讜讚砖 讻诇讜诪专 砖讬爪讗 讛讜讗 诇讞讜诇讬谉 注"讬 讻讱 讜讗"讻 讗讬讻讗 诇诪讬驻专讱 诪讛 诇拽讚砖讬诐 砖讗住讜专讬诐 砖讛专讬 讞诪讜专 讚转驻讬住 讚诪讬诐 讻讜'. 注诇 讝讛 驻讬' 讗讬谉 诪砖讬讘讬谉 注诇 讛讛讬拽砖 讜讗祝 砖讗讬谉 讝讛 讛讬拽砖 讗诇讗 诪讗讞专 砖讚讜诪讛 诇讙讝讬专讛 砖讜讛 砖诪爪讬谞讜 讘讬讛 讻驻专讛 讻拽讚砖讬诐 讗讬谉 诪砖讬讘讬谉 注诇讬讜 讜讚讜"拽:


转讜住' 讘讚"讛 讻驻专讛 讻讜' 讗讘诇 诪讞讬讬诐 诇讗 谞"讘 讜讝讛 讛转讬专讜抓 讗讬谞讜 注讬拽专 讚讛讗 诇拽诪谉 诪讜讻讞 讚注讙诇讛 讬诇讬祝 诪爪讬驻讜专讬 讻诪讜 砖驻讬专砖讜 讛转讜住驻讜转 诇拽诪谉 (注讬讬谉 讘诪讛专砖"讗):


讘讚"讛 讜讝讛 讗砖专 讻讜' 讜讗"转 诇讛讱 转谞讗 谞"讘 驻讬' 讚住"诇 诪讞讬讬诐 讗讬谞讜 谞讗住专 讜诇讗 讬诇讬祝 诪注讙诇讛 注专讜驻讛 讜讚讜"拽:


讘讗"讚 讛谞讗讛 讛讜讗 讚诪讞讬讬诐 谞"讘 驻讬' 讗祝 专讘讬 讬讜讞谞谉 诪讜讚讛 讘讝讛 专拽 讚诇讗 住讘讬专讗 诇讬讛 讚诪讬转住专讗 诪讞讬讬诐 讚讻讜诇讬 讛讗讬 诇讗 讬诇驻讬谞谉 砖讞讜讟讛 诪诪砖讜诇讞转 讚砖讞讜讟讛 讗讬住讜专讛 转诇讜讬 讘砖讞讬讟转讛 讻讚讗诪专 诇注讬诇 讘讚讘专讬 专讘讬 讬讜讞谞谉 讜讗祝 专讬砖 诇拽讬砖 讚讗讜住专 诪讞讬讬诐 诇讗 讬诇讬祝 砖讞讜讟讛 诪诪砖讜诇讞转 讻讬 讗诐 诪注讙诇讛 注专讜驻讛 讻诪讜 砖驻讬专砖讜 讛转讜住驻讜转 诇拽诪谉 讜拽"诇:


讘讚"讛 砖讞讟 讻讜' 砖讞讬讟讛 讜诇讗 诪拽讜讚诐 讻讜' 砖诪讗 讗讞专 诇拽讬讞讛 讛讬讛 讻讜' 讻爪"诇 讜谞"讘 驻讬专讜砖 讜讗讬讬讚讬 讚诪讬谞讻专讗 砖讛讬讗 诪讻讛 讬砖谞讛 砖诇讗 讘讗 诪讞讚砖 讗讞专 讛砖讞讬讟讛 讜讚讜"拽:


讘讚"讛 转谞讗讬 讻讜' 爪讬驻讜专 讛砖讞讜讟讛 谞"讘 讗讘诇 砖讞讜讟讛 诪诪砖讜诇讞转 诇讗 讬诇驻讬谞谉 讻讚驻专讬砖讬转 诇注讬诇:





专砖"砖

讙诪专讗 砖讞讟讛 砖诇讗 讘讗讝讜讘 讜砖诇讗 讘注抓 讗专讝 讻讜'. 讛谉 讘转讜专讛 讻转讜讘 注抓 讗专讝 讘专讗砖讜谞讛 讘讻"诪. 讜讗讝讜讘 讜砖谞讬 转讜诇注转 诪讞讜诇驻讬诐 讘诪拽讜诐 讝讜诇转 诪拽讜诐. 注讬' 专"驻 诪爪讜专注 讜砖诐 讘讟讛专转 讘讬转 讛诪谞讜讙注. 讜讘驻' 讞讜拽转. 讜谞"诇 诇驻讬 砖诪爪讬谞讜 讚讛拽驻讬讚讛 转讜专讛 讘砖注讬专讬 讬讜讛"讻 砖转讛讗 诇拽讬讞转谉 讻讗讞转. 诇讻谉 讻讚讬 砖诇讗 转讗诪专 讘讻讗谉 讬砖 拽驻讬讚讗 讙"讻 诇诇讜拽讞谉 讻住讚专 讻转讬讘转谉 讚讜拽讗. 讛讞诇讬祝 讛转谞讗 住讚专谉 诇讜诪专 砖讗讬谉 拽驻讬讚讗 讘讚讘专 讜讻讬讜爪讗 讘讝讛 讻' 讛砖"讗 讘转砖讜讘讛 讻"讟 注"砖:



讚"讛 讗转 诇讗 讚专讬砖 讜讚"讛 讻讬 讛讗讬 转谞讗 爪"诇 讚"讗:



专砖"讬 讚"讛 讻拽讚砖讬诐. 讜拽讚砖讬诐 讗住讜专讬诐 讘讛谞讗讛 砖讛专讬 诪讜注诇讬谉 讘讛诐. 讛谉 砖诇诪讬诐 讗讬谉 讘讛诐 诪注讬诇讛 诪讞讬讬诐 讜讗驻"讛 讗住讜专 诇讬讛谞讜转 诪讛诐 讻讚讗讬转讗 讘专"讛 (讻讞) 注"砖. 讗诇讗 诪讬诇转讗 驻住讬拽讗 谞拽讬讟 讚讻驻专讛 诇讗 讻转讬讘讗 讘拽拽"诇:



专砖"讬 讚"讛 讜谞诪爪讗转 讟专驻讛. 拽住"讚 讻讜' 砖谞讟专驻讛 讘砖讞讬讟转讛. 讗讬谞讜 专"诇 讻讙讜谉 讘砖讛讬讬讛 讚专住讛 讻讜'. 讚讗"讻 讘砖注转 拽讬讞讛 讜讚讗讬 专讗讜讬讛 讛讬转讛 讜诪讗讬 讚诇诪讗 讻讜' 砖讻转讘 诇拽诪谉. 讜注讜讚 讗诪讗讬 拽"诇 讟专驻讛 讛诇讗 谞讘诇讛 讛讬讗. 讗诇讗 专"诇 讘诪拽讜诐 讛讻砖专 砖讞讬讟转讛 讻讙讜谉 谞讬拽讘 讛讜砖讟 讻诪砖"讻 讛转讜住' 讘砖诪讜 讜讝讛 讗讬谞讛 讗诇讗 讟专驻讛 讻诪砖"讻 讘住"讚 讘讞讜诇讬谉 (诇讘 讘) 讜诪砖"讻 讚讘谞讬拽讘 拽专讜诐 砖诇 诪讜讞 诇讗 砖讬讬讱 诇诪讬转谞讬 讜谞诪爪讗转. 讛讜讗 诪砖讜诐 讚讘讚讬拽讛 讗"爪 砖诐 讜注"讻 讛讬' 谞讬讻专 诪讞讬讬诐. 诪砖讗"讻 讘住讬诪谞讬诐 砖爪专讬讱 诇讘讜讚拽诐 讗讞专 砖讞讬讟讛 讻讚讗讬转讗 砖诐 (讟):



转讚"讛 讻驻专讛. 讗讘诇 诪讞讬讬诐 诇讗 诇讛讻讬 讗讬爪讟专讬讱 讻驻专讛. 注讬' 诪讛专砖"讗 讜注诪砖"讻 讘讞讜诇讬谉 (驻讘) 讘住"讚:



转讚"讛 诪砖注转 砖讞讬讟讛. 讜讗讬谉 诇驻专砖 讻讜' 讚讛讗 转谞讗 爪驻讜专讬 诪爪讜专注 讻讜'. 讛诪诇"诪 讘驻讬"讗 诪讛诇' 讟"爪 讚讞讛 专讗讬讬转诐 讝讗转 注"砖. 讜诇"谞 专讗讬讛 诪驻' 讘转专讗 讚谞讙注讬诐 诪"讛 谞砖驻讱 讛讚诐 转诪讜转 讛诪砖转诇讞转 注"砖:





驻谞讬 讬讛讜砖注

讙诪专讗 讻讬讜谉 砖讛讙讬注 诇讗转 讛' 讗诇拽讬讱 转讬专讗 驻讬专砖. 讛讗 讚诇讗 驻讬专砖 讘拽专讗 讚讜讗讛讘转 讗转 讛' 讗诇拽讬谉 讛讬讬谞讜 诪砖讜诐 讚诇注谞讬谉 讛讗讛讘讛 砖驻讬专 讛讜讬 讚专讬砖 诇专讘讜转 转"讞 讚谞讛讬 讚讘讻诇 谞驻砖讱 讜讘讻诇诇 诪讗讚讱 诇讗 砖讬讬讱 诇讙讘讬讛 讚讛讗 拽讬"诇 讗讘讬讚转讜 讜讗讘讬讚转 专讘讜 讗讘讬讚转讜 拽讜讚诪转 诪"诪 讘注讬拽专 拽专讗 讚讜讗讛讘转 诇讞讜讚 砖讬讬讱 砖驻讬专 诇专讘讜转 转"讞 讚讗驻讬诇讜 讘讗讘 讜讗诐 诪爪讬谞讜 讚讛砖讜讛 讻讘讜讚谉 诇讻讘讜讚 讛诪拽讜诐 讻"砖 讘转"讞 讚讗讘讬讚转 讗讘讬讜 讜讗讘讬讚转 专讘讜 砖诇 专讘讜 拽讜讚诐 诪砖讗"讻 诇注谞讬谉 诪讜专讗 住"讚 讚诇讗 砖讬讬讱 讻诇诇 砖讜诐 诪讜专讗 诇诪讜专讗 讛诪拽讜诐 讜讻谞专讗讛 诪驻专砖"讬 注讚 砖讘讗 专"注 讜诇讬诪讚 讚诇注谞讬谉 诪讜专讗 谞诪讬 砖讬讬讱 诇专讘讜转 转"讞 讻讚诪爪讬谞讜 讻诇 讛讞讜诇拽 注诇 专讘讜 讻讞讜诇拽 注诇 讛砖讻讬谞讛 讜讻"讻 讘转砖讜讘转 诪讛专讬"诇 住讬' 讗' 注"砖 讘讗专讬讻讜转:


砖诐 讘注讙诇讛 注专讜驻讛 诪谞"诇 讗诪专讬 讚讘讬 专讘讬 讬谞讗讬 讻驻专讛 讻转讬讘 讘讛 讻拽讚砖讬诐. 讜驻专砖"讬 讜诇讗 驻专讻讬谞谉 讗讬 诪讛 拽讚砖 转讜驻住 讗转 讚诪讬讜 讜讬讜爪讗 诇讞讜诇讬谉 讚讗讬谉 诪砖讬讘讬谉 注诇 讛讛讬拽砖 注讬讬谉 讘诪讛专砖"诇 讜讘诪讛专砖"讗 讝"诇 讜诇注谞"讚 讚讘专讬 诪讛专砖"诇 讝"诇 谞讻讜谞讬诐 讚讘诇讗"讛 拽砖讬讗 诇讬 谞诪讬 讚诇讗 砖讬讬讱 讻诇诇 讛讗讬 驻讬专讻讗 讚诪讛 拽讜讚砖 转讜驻住 讚诪讬讜 讜讬讜爪讗 诇讞讜诇讬谉 讚讛讗 讚讻驻专讛 讻转讬讘 讘讛 讻拽讚砖讬诐 讛讬讬谞讜 拽讚讜砖转 讝讘讞 讜诇讗 讗砖讻讞谉 讘讛讜 讚讬讜爪讗讬谉 讞讜诇讬谉 讚讗讬谉 谞驻讚讬谉 转诪讬诪讬谉 讗诇讗 讚讻讱 讻讜讜谞转 专砖"讬 讚诪"诪 讻讬讜谉 讚讗砖讻讞谉 讚讗讬住讜专 诪注讬诇讛 讘拽讚砖讬诐 诇讗讜 诪砖讜诐 讗讬住讜专讬 讛谞讗讛 讛讜讗 讚讛讗 拽讚砖讬 讘讚拽 讛讘讬转 谞诪讬 讗讬转 讘讛讜 诪注讬诇讛 讜诇讗讜 诪砖讜诐 讞讜诪专 讗讬住讜专 讛谞讗讛 谞讙注讜 讘讛谉 讚讛讗 讻诇 讗讬住讜专讬 讛谞讗讛 讗讬谉 诇讛谉 讛讬转专 讘驻讚讬讜谉 讜讛谞讬 转驻住讬 讚诪讬讛谉 讜讬讜爪讗讬谉 诇讞讜诇讬谉 讗注"讻 讚讗讬住讜专 诪注讬诇讛 讗讬谞讜 讗诇讗 诪讙讝讬专转 讛讻转讜讘 讜诇讗讜 诪砖讜诐 讗讬住讜专 讛谞讗讛 注"讝 诪住讬拽 砖驻讬专 讚讗驻"讛 讗讬谉 诪砖讬讘讬谉 注诇 讛讛讬拽砖 讻谉 谞"诇 讗诇讗 讚讗讻转讬 拽砖讬讗 诇讬 讘注讬拽专 诇讬砖谞讗 讚讗讬谉 诪砖讬讘讬谉 注诇 讛讛讬拽砖 讚诇讻讗讜专讛 讛讗讬 讻驻专讛 讻转讬讘 讘讛 讻拽讚砖讬诐 诇讗讜 讛拽讬砖讗 讛讜讗 讗诇讗 讻注讬谉 诪讛 诪爪讬谞讜 讻讚讗诪专讬谞谉 讘住诪讜讱 谞讗诪专 诪讻砖讬专 讜诪讻驻专 讘驻谞讬诐 讜讗"讻 砖驻讬专 诪砖讬讘讬谉 注诇 诪讚转 诪讛 诪爪讬谞讜 讜讗驻砖专 讚诇讗讜 讚讜拽讗 讛拽讬砖讗 讗诇讗 讬讬转讜专讗 讚拽专讗 讚讻驻专 讚专砖讬谞谉 讜注讚讬祝 诪讛拽讬砖讗 讚拽专讗 讗转讬 诇讗拽讜砖讬 诇拽讚砖讬诐 讜讗祝 注诇 讙讘 讚讻驻专 讗讬爪讟专讬讱 诇讻诪讛 讚专砖讬 讗驻砖专 讚讗驻"讛 诪讬讬转专 讚讻转讬讘 谞诪讬 讜谞讻驻专 诇讛诐 讛讚诐 讜注讚讬讬谉 爪"注:

讙诪专讗 讘爪讬驻讜专讬 诪爪讜专注 诪谞"诇 讚转谞讗 讚讘讬 专"讬 谞讗诪专 诪讻砖讬专 讜诪讻驻专 讻讜'  讻讘专 讛拽砖讬转讬 诇砖讗讜诇 讗诪讗讬 诪讬讬转讬 住转诪讗 讚转诇诪讜讚讗 讛讗讬 讬诇驻讜转讗 讻讬讜谉 讚诇专讘讬 讬讜讞谞谉 讚讘住诪讜讱 诇讬转 诇讬讛 讛讗讬 讬诇驻讜转讗 讻讚诪砖诪注 讘住诪讜讱 讚诪住拽讬谞谉 转谞讗讬 讛讬讗 讜讗"讻 专讘讬 讬讜讞谞谉 讚住"诇 讚诪讞讬讬诐 诇讗 诪讬转住专 注"讻 诇讬转 诇讬讛 讛讗讬 讬诇驻讜转讗 讜诪住转诪讗 讛诇讻讛 讻专讘讬 讬讜讞谞谉 诇讙讘讬讛 讚专"诇 讜讗"讻 讟驻讬 讛"诇 诇讗转讜讬讬 诪拽专讗 讚讜讝讛 讗砖专 诇讗 转讗讻诇讜 讜讻"砖 诇驻专砖"讬 讚诇专"讬 诪转谞讬转讬谉 诇讗 讗讬讬专讬 讗诇讗 讘砖讞讜讟讛 讚诪砖讜诇讞转 诪讜转专转 诪讬讛讜 谞诇注"讚 讚专讘讬 讬讜讞谞谉 谞诪讬 讗讬转 诇讬讛 讛讗讬 讬诇驻讜转讗 讚转谞讗 讚讘讬 专"讬 讚诪讻砖讬专 诪诪讻驻专 讗诇讗 讚专"讬 诇砖讬讟转讬讛 讚讗诪专 讘驻专拽 讗讜转讜 讜讗转 讘谞讜 讚注讙诇讛 注专讜驻讛 讗讬谞讛 诪砖谞讛 讜讗"讻 讘转专讜讜讬讬讛讜 诇讗 诪讬转住专讬 诪讞讬讬诐 讜专"诇 诇砖讬讟转讬讛 讚住"诇 讻专讘讬 讬谞讗讬 讜诇讚讬讚讬讛 注讙诇讛 注专讜驻讛 诪砖谞讛 讻讚诪砖诪注 诇讛讚讬讗 讘驻专拽 讗讜转讜 讜讗转 讘谞讜 讜讛讗 讚诪住拽讬谞谉 讘住诪讜讱 讗诇讬讘讗 讚专"诇 转谞讗讬 讛讬讗 讛讬讬谞讜 诪砖讜诐 注诇讬讛 讚诪讜转讘讬谞谉 讘住诪讜讱 诪讚专讘讬 砖诪注讜谉 讜诇专"诇 注讙诇讛 注专讜驻讛 诪砖谞讛 讚专"砖 住"诇 讚砖讞讬讟讛 砖讗讬谞讛 专讗讜讬讛 讛讬讗 讚诪讞讬讬诐 讗住讜专' 讜讗驻"讛 住讜讘专 讘爪讬驻讜专讬 诪爪讜专注 讚诇讗 诪讬转住专 诪讞讬讬诐 讜讗"讻 注"讻 诇讬转 诇讬讛 讛讗 讚诪讻砖讬专 诪诪讻驻专 讜讗讛讗 诪砖谞讬 专"诇 砖驻讬专 转谞讗讬 讛讬讗 讚讻讬讜谉 讚转谞讗 讚讘专"讬 讬诇讬祝 诪讻砖讬专 诪诪讻驻专 讜注讙诇讛 注专讜驻讛 讜讚讗讬 讗住讜专讛 诪讞讬讬诐 讻讚讗诪专 专"砖 讙讜驻讗 讜讞讻诪讬诐 讚讛转诐 诇讗 驻诇讬讙讬 讜讗"讻 砖驻讬专 拽讗诪专 专"诇 讚爪讬驻讜专讬 诪爪讜专注 谞诪讬 讗住讬专讬 诪讞讬讬诐 讗讘诇 专讘讬 讬讜讞谞谉 住讜讘专 讚讻"注 讗讬转 诇讛讜 讛讗 讚转谞讗 讚讘专"讬 讜讬诇驻讬谞谉 诪讻砖讬专 诪诪讻驻专 讜讻讬讜谉 讚讗砖讻讞谉 讚专"砖 住讜讘专 讚爪讬驻讜专讬 诪爪讜专注 诪讞讬讬诐 诇讗 诪讬转住专讬 讗"讻 注"讻 讚注讙诇讛 注专讜驻讛 讗讬谞讛 诪砖谞讛 讚讗诇"讻 转讬拽砖讬 讚专"砖 讗讚专"砖. 讜讘讝讛 谞转讬讬砖讘 诪讛 砖讛拽砖讜 讛转讜住驻讜转 讘驻专拽 讗讜讗"讘 讗讛讗 讚拽讗诪专 专"讬 注讙诇讛 注专讜驻讛 讗讬谞讛 诪砖谞讛 讜讗诪讗讬 诇讗 诪讜拽讬 诇讛 讻转谞讗讬 讜谞讚讞拽讜 砖诐 诇驻专砖 砖讻讱 讛讬转讛 拽讘诇讛 讘讬讚诐 讜诇诪讗讬 讚驻专讬砖讬转 讗转讬 砖驻讬专 讚讗讚专讘讗 诇专"讬 讚讻"注 讬诇驻讬 诪讻砖讬专 诪诪讻驻专 讚讛讗 诇讗 讗砖讻讞谉 砖讜诐 转谞讗 讚驻诇讬讙 讗讚转谞讗 讚讘专"讬 讜讻诪讜 砖讗讘讗专 注讜讚 讘住诪讜讱 讜诇驻"讝 讗转讬 砖驻讬专 讚诪讬讬转讬 讛讻讗 讛讗 讚转谞讗 讚讘专"讬 讗诇讬讘讗 讚讻"注 讜诪讛讻讗 讬诇驻讬谞谉 讗讬住讜专 讛谞讗讛 讘爪讬驻讜专讬 诪爪讜专注 诇专"讬 讻讚讗讬转 诇讬讛 讜诇专"诇 讻讚讗讬转 诇讬讛 讚诪讜讝讛 讗砖专 诇讗 转讗讻诇讜 诇讗 砖诪注讬谞谉 讗讬住讜专 讛谞讗讛 讻诪讜 砖讗驻专砖 讘诇砖讜谉 讛转讜住驻讜转 讘讚"讛 讜讝讛 讗砖专 诇讗 转讗讻诇讜 讻谉 谞"诇 谞讻讜谉 讜讚讜拽 讛讬讟讘:


砖诐 专"诇 讗诪专 诪砖注转 诇拽讬讞讛 讬诇讬祝 诪注讙诇讛 注专讜驻讛. 诇讻讗讜专讛 诪砖诪注 诪住讜讙讬讗 讚砖诪注转讬谉 讚讛讬讬谞讜 诪讚转谞讗 讚讘讬 专"讬 讚讬诇讬祝 诪讻砖讬专 诪诪讻驻专 讻讚诪住拽讬谞谉 转谞讗讬 讛讬讗 诪讬讛讜 讘讞讜诇讬谉 驻' 讗讜转讜 讜讗转 讘谞讜 诪讬讬转讬 讛砖"住 讚专"诇 讬诇讬祝 拽讬讞讛 拽讬讞讛 诪注讙诇讛 注专讜驻讛 讜讻转讘讜 讛转讜住驻讜转 砖诐 讚诇诪住拽谞讗 讚讛讻讗 诇讗 拽讬讬诪讬 讛讻讬:


讗诪谞诐 诇注谞"讚 谞专讗讛 讚诇诪住拽谞讗 谞诪讬 讗讬爪讟专讬讱 讛讗讬 讙"砖 讚拽讬讞讛 拽讬讞讛 讚讗讬 讘讘谞讬谉 讗讘 讚诪讻砖讬专 诪诪讻驻专 诇讗 诪爪讬谞讜 诇诪讬诇祝 讚讗住讜专 讘讛谞讗讛 诇讗讞专 砖讞讬讟讛 讚讛讗 讘注讙诇讛 注专讜驻讛 讻转讬讘 诪讬注讜讟讗 讛注专讜驻讛 讚诪讬谞讛 讬诇驻讬谞谉 讘驻住讞讬诐 讚祝 讻"讙 讜讘讬讜诪讗 讚祝 住"讙 讜讘讚讜讻转讬 讟讜讘讗 讚讛注专讜驻讛 讗讬谉 诪讬讚讬 讗讞专讬谞讗 诇讗 讚讗讬谉 诇讱 讚讘专 砖谞注砖讛 诪爪讜转讜 讜讗住讜专 讘讛谞讗讛 讜讗"讻 诪讛讗讬 诪讬注讜讟讗 讛讜讬 诪诪注讟讬谞谉 谞诪讬 爪讬驻讜专讬 诪爪讜专注 诇讗讞专 砖讞讬讟讛 诪砖讗"讻 诪拽讬讞讛 拽讬讞讛 讬诇驻讬谞谉 砖驻讬专 讘讙"砖 讚诇讗 讗讬爪讟专讬讱 讗诇讗 诇讛讗 诪讬诇转讗 讜讗驻"讛 讗讬爪讟专讬讱 专"诇 诇讜诪专 讘诪住拽谞讗 讚转谞讗讬 讛讬讗 讜诪讬讬转讬 诪讻砖讬专 诪诪讻驻专 诇注谞讬谉 讚讗住讜专 拽讜讚诐 砖讞讬讟讛 讜诇讗驻讜拽讬 诪讚专"砖 讚讗祝 注诇 讙讘 讚讘注讙诇讛 讗讜住专 讘驻' 讗讜转讜 讜讗转 讘谞讜 讚诇专"诇 诪砖谞讛 讛讬讗 讜讗驻"讛 诪转讬专 讘爪讬驻讜专讬 诪爪讜专注 拽讜讚诐 砖讞讬讟讛 讚诇讗 讬诇讬祝 诪讻砖讬专 诪诪讻驻专 讜讻讬讜谉 讚讗讬讻讗 转谞讗 讚讘讬 专"讬 讚讬诇讬祝 诪讻砖讬专 诪诪讻驻专 住讘专 专"诇 讻讜讜转讬讛 讻谉 谞"诇 讜讚讜"拽 讜注讬讬谉 注讜讚 讘住诪讜讱:


砖诐 讗诪专 专讘讬 讬谞讗讬 讙讘讜诇 砖诪注转讬 讘讛 讜砖讻讞转讬 讜谞住讘讬谉 讞讘专讬讗 诇诪讬诪专 讬专讬讚转讛 诇谞讞诇 讗讬转谉 讗讜住专转'. 讻讘专 讻转讘转讬 讚讬"诇 讚诪驻砖讟讗 讚拽专讗 诪砖诪注 诇讛讜 讛讻讬 诇讞讘专讬讗 讚讻转讬讘 讜讛讜专讬讚讜 讗讜转讛 讗诇 谞讞诇 讗讬转谉 讜注专驻讜 砖诐 讚诪砖诪注 讚诪砖讛讜专讬讚讜 讗讜转讛 讗讬谉 诇讛 转拽谞讛 讗诇讗 讜注专驻讜 砖诐 讜砖诐 转讛讗 拽讘讜专转讛 讚讗诇"讻 讜讛讜专讬讚讜 诇诪讗讬 讗转讗 谞讬讻转讜讘 讜注专驻讜 讛注讙诇讛 讘谞讞诇 讗讬转谉. 讗讘诇 诇驻讬专讜砖 讛转讜住驻讜转 讘住诪讜讱 讘讚"讛 转谞讗讬 讚注讙诇讛 注专讜驻讛 讙讜驻讗 讚诪讬转住专 诪讞讬讬诐 讬诇驻讬谞谉 诪爪讬驻讜专讬 诪爪讜专注 讗"讻 转讬拽砖讬 诇专"诇 讜诇专' 讬谞讗讬 讜讞讘专讬讛 注讙诇讛 讙讜驻讗 转讬转住专 谞诪讬 诪砖注转 诇拽讬讞讛 讻爪讬驻讜专讬 诪爪讜专注 讗讬 诪砖讜诐 讚诪讻驻专 讻诪讻砖讬专 讜讗讬 诪砖讜诐 拽讬讞讛 拽讬讞讛 讜诪谞"诇 讚讘注讙诇讛 讗讬讻讗 讙讘讜诇 讗讞专讬谞讗 讜爪"注 诇讬讬砖讘 砖讬讟转 讛转讜住驻讜转 讜讚讜"拽:


砖诐 讗讬转讬讘讬讛 专"讬 诇专"诇 讻诇 爪讬驻讜专 讟讛讜专讛 讻讜' 讜讗讬 住"讚 讚诪讞讬讬诐 讗住讜专讛 诇讗讞专 砖讞讬讟讛 诪讬讘注讬讗. 讜诇讬讻讗 诇诪讬诪专 讻讬讜谉 讚讗讬爪讟专讬讱 诇讻转讜讘 讻诇 爪驻讜专 讟讛讜专讛 诇讛讬转讬专讗 讚诪砖讜诇讞转 讗讬爪讟专讬讱 谞诪讬 诇讬讻转讜讘 诪讬注讜讟讗 讚讝讛 讚诇讗 谞讬专讘讜 砖讞讜讟讛 谞诪讬 诇讛讬转讬专讗 诪专讬讘讜讬' 讚讻诇 讛讗 诇讬转讗 讚讛讗 专"诇 诇拽讬讞讛 诇拽讬讞讛 讬诇讬祝 讻讚驻专讬砖讬转 诪住讜讙讬讗 讚讞讜诇讬谉 讜讗讛讗 诪砖谞讬 专"诇 砖驻讬专 讚讗讬爪讟专讬讱 诪讬注讜讟讗 讚讝讛 讚讗诇"讻 住讚"讗 诪讬讚讬 讚讛讜讛 讗拽讚砖讬诐 讚砖讞讬讟讛 诪转专转 讜讗"讻 诇讗 讛讜讬 诪讜拽诪讬谞谉 讙"砖 讚拽讬讞讛 讗诇讗 诇注谞讬谉 讚诪讬转住专 诪讞讬讬诐 注讚 诇讗讞专 砖讞讬讟讛 讜讗祝 诇诪讗讬 讚诪住拽讬谞谉 讗诇讬讘讗 讚专"诇 讚讬诇讬祝 诪讻砖讬专 诪诪讻驻专 讗驻"讛 讛讜讬 讗讬爪讟专讬讱 讙"砖 讚拽讬讞讛 拽讬讞讛 讚诪讻砖讬专 诪诪讻驻专 诇讗 讛讜讬 讬诇驻讬谞谉 讻讬讜谉 讚讗讬讻讗 诪讬注讜讟讗 讚讛注专讜驻讛 讚诪讻砖讬专 诪诪讻驻专 诇讗 诪讬讬转讬 讜讗注"讙 讚讻转讬讘 拽讬讞讛 拽讬讞讛 讗讻转讬 诇讗 讬讚注讬谞谉 讗讬住讜专讗 讚诇讗讞专 砖讞讬讟讛 讚讛讗 诪诪讬注讜讟讗 讚讛注专讜驻讛 讬诇驻讬谞谉 讚讻诇 诪讬讚讬 讚诪讬转住专 诪讞讬讬诐 拽讜讚诐 砖谞注砖讛 诪爪讜转讛 砖专讬 诇讗讞专 砖谞注砖讛 诪爪讜转讜 诪砖讗"讻 讘诪讬讚讬 讚砖专讬 拽讜讚诐 砖谞注砖讛 诪爪讜转讜 诇讗 砖讬讬讱 讻"讻 讘讛讗讬 诪讬注讜讟讗 讚讛注专讜驻讛 讻讚驻专讬砖讬转 诇注讬诇 讚祝 谞"讚 讙讘讬 讘讙讚讬 讻讛讜谞讛 注"砖 讜讗"讻 诪诪"谞 讗讬谉 诇讗住讜专 讘砖谞讬讛诐 讗诇讗 讗讜 拽讜讚诐 诪爪讜转讜 讗讜 诇讗讞"讻 讜讟驻讬 砖讬讬讱 诇讗住讜专 诪砖注转 诇拽讬讞讛 讻驻砖讟讗 讚拽专讗 讜讻诪讜 讘拽讚砖讬诐 诪砖"讛 讗讬爪讟专讬讻讜 诇专"诇 讻讜诇讛讜 拽专讗讬 讻谉 谞"诇 讜讚讜"拽:


转讜住驻讜转 讘讚"讛 讜讝讛 讗砖专 诇讗 转讗讻诇讜 讜讗"转 诇讛讱 转谞讗 讗讬住讜专 讛谞讗讛 诪谞"诇 讗诇讬讘讗 讚讞讝拽讬讛 讻讜' 注讚 住讜祝 讛讚讬讘讜专 讜转讬专讜爪诐 讚讞讜拽. 讜诇注谞"讚 讚拽讜砖讬转 讛转讜住驻讜转 诇讗 砖讬讬讱 讗驻讬诇讜 诇专讘讬 讗讘讛讜 讚讬诇讬祝 讗讬住讜专 讛谞讗讛 讘讻诇 诪拽讜诐 诪诇讗 转讗讻诇 诪"诪 讛讗讬 讜讝讛 讗砖专 诇讗 转讗讻诇讜 讚讻转讬讘 讘注讜驻讜转 讟诪讗讬诐 注"讻 诇讗 诪砖诪注 讗讬住讜专 讛谞讗讛 讚讛讗 注讜驻讜转 讟诪讗讬诐 讙讜驻讬讬讛讜 砖专讜 讘讛谞讗讛 诇讻"注 讻讚讗诪专讬谞谉 讘驻专拽 讻诇 砖注讛 讚祝 讻"讙 讜讗"讻 讗讬谉 诇谞讜 诇讛讞诪讬专 讘诪讗讬 讚讗转讗 诪专讬讘讜讬讬' 讚讜讝讛 讗砖专 诇讗 转讗讻诇讜 讬讜转专 诪讘诪讗讬 讚讗讬讬专讬 讘讛讜 驻砖讟讗 讚拽专讗 讜讻谉 诪爪讗转讬 讗讞"讻 讘转讜住驻转讗 讚讻专讬转讜转 讗诇讗 诇诪讗讬 讚驻专讬砖讬转 诇注讬诇 讗讬谉 诪拽讜诐 讻诇诇 诇拽讜砖讬讗 讝讜 讚讗讚专讘讛 专讘讬 讬讜讞谞谉 讗讬转 诇讬讛 讛讗 讚诪讻砖讬专 讻诪讻驻专 讗诇讬讘讗 讚讻"注 讜讗"讻 诪诪讬诇讗 讗住讜专 讘讛谞讗讛 讘爪讬驻讜专讬 诪爪讜专注 讗诇讗 讚诪讞讬讬诐 砖专讬 专讘讬 讬讜讞谞谉 讘转专讜讜讬讬讛讜 讚诇讟注诪讬讛 讗讝讬诇 讚讗诪专 讘驻专拽 讗讜转讜 讜讗转 讘谞讜 注讙诇讛 注专讜驻讛 讗讬谞讛 诪砖谞讛 讻谉 谞"诇 谞讻讜谉 讜讛专砖讘"讗 讝"诇 讘讞讬讚讜砖讬讜 讻转讘 讙"讻 讚专"讬 讗讬转 诇讬讛 谞诪讬 讛拽讬砖讗 讚诪讻砖讬专 讻诪讻驻专 讗诇讗 讚住"诇 讚诇讗 砖讬讬讱 讛讗讬 讛拽讬砖讗 诪讞讬讬诐 讜讝讛 讚讜讞拽 讜讛转诪讬讛 拽讬讬诪转 注诇讬讜 砖诇讗 讛专讙讬砖 讘住讘专讗 讝讜 讚专"讬 讘注讙诇讛 注专讜驻讛 谞诪讬 诪转讬专 诪讞讬讬诐 讻讚讗讬转讗 诇讛讚讬讗 讘驻专拽 讗讜转讜 讜讗转 讘谞讜. 讜讗讬 转讬拽砖讬 讻讬讜谉 讚专"讬 谞诪讬 讬诇讬祝 诪讻砖讬专 诪诪讻驻专 讗"讻 讗讚诪拽砖讛 诇专"诇 诪讜讝讛 讗砖专 诇讗 转讗讻诇讜 诇"诇 诇讬拽砖讬 诇谞驻砖讬讛 讛讗 诇讬转讗 砖讻讘专 讻转讘转讬 讚讜讚讗讬 讻讬讜谉 讚讻转讬讘 讻诇 爪讬驻讜专 讟讛讜专讛 诇专讘讜转 讛诪砖讜诇讞转 诇讛讬转讬专讗 讛讜讬 诪专讘讬谞谉 砖讞讜讟讛 谞诪讬 诇讛讬转讬专讗 讚讛讗 诪讻砖讬专 诪诪讻驻专 诇讗 诪讬讬转讬 诪砖讗"讻 诇专"诇 诪拽砖讛 砖驻讬专 讻讬讜谉 讚讘讙"砖 讚拽讬讞讛 拽讬讞讛 讬诇讬祝 讻讚驻专讬砖讬转 诪住讜讙讬讗 讚驻' 讗讜讗"讘 讜讚讜"拽:


讙诪专讗 讗讬转讬讘讬讛 砖讞讟讛 讜谞诪爪讗转 讟专讬驻讛 讻讜'  讜驻专砖"讬 讚驻住讜诇讛 诪砖讜诐 讚讻转讬讘 讞讬讜转 诇诪注讜讟讬 讟专驻讜转 讜讘驻' 砖讬诇讜讞 讛拽谉 诪讘讜讗专 讚诇讗 讬诇讬祝 诪讞讬讜转 诇诪注讜讟讬 讟专驻讜转 讗诇讗 诇诪"讚 讟专讬驻讛 讗讬谞讛 讞讬讛 讗讘诇 诇诪"讚 讟专讬驻讛 讞讬讛 诇讗 诪诪注讟讬谞谉 诪讞讬讜转 讗诇讗 诪讞讜住专 讗讘专 讗讘诇 讟专讬驻讛 诪诪注讟讬谞谉 诪讚讬诇驻讬谞谉 诪讻砖讬专 诪诪讻驻专 注"砖. 讜讘讝讛 讛讬讛 谞"诇 诇讬讬砖讘 讛讗 讚诇讗 诪砖谞讬 专"诇 诇专讘讬 讬讜讞谞谉 转谞讗讬 讛讬讗 讻讚诪住讬拽 讘住讜祝 讚谞讛讬 讚讗拽讜砖讬讗 讚诇注讬诇 诇讗 诪爪讬 诇砖谞讜讬讬 转谞讗讬 讛讬讗 讻讬讜谉 讚讗讜转讘讬讛 诪拽专讗 讚讜讝讛 讗砖专 诇讗 转讗讻诇讜 讗讘诇 讘讛讛讬讗 讚讛讻讗 拽砖讛 讜诇诪讗讬 讚驻专讬砖讬转 讗转讬 砖驻讬专 讚诇讗 诪爪讬 诇砖谞讜讬讬 讛讻讬 讚讛讗 讛讗讬 转谞讗 注"讻 讬诇讬祝 诪讻砖讬专 诪诪讻驻专 讚讗诇"讻 诪谞"诇 讚讟专讬驻讜转 驻讜住诇 讘讛谉 讜讗驻"讛 住讜讘专 讚诪讞讬讬诐 砖专讬 讜诪砖"讛 讗讬爪讟专讬讱 诇砖讬谞讜讬' 讗讞专讬谞讗 讻谞"诇 讜讚讜"拽:


砖诐 讜讗讬 住"讚 讚诪讞讬讬诐 讗住讜专讛 讛专讗砖讜谞讛 讗诪讗讬 诪讜转专转 讘讛谞讗讛. 讜讗祝 注诇 讙讘 讚讘拽讚砖讬诐 砖诪转讜 讗诪专讬谞谉 讚讬爪讗讜 诪讬讚讬 诪注讬诇讛 讚讘专 转讜专讛 讜讻谉 讛讬讻讗 砖谞砖讞讟讜 讘驻住讜诇 讙诪讜专 讻讚讗讬' 讘专讬砖 诪注讬诇讛 诪"诪 谞专讗讛 讚诇讗 讚诪讬 讚讘拽讚砖讬诐 讻讬讜谉 砖注讬拽专 讗讬住讜专谉 讗讬谞谉 讗诇讗 拽讜讚诐 砖谞注砖讛 诪爪讜转谉 讚诇讗讞专 砖谞注砖讛 诪爪讜转谉 诪讜转专讬谉 讜讗"讻 诪讛"讟 讘谞诪爪讗 讘讛诐 驻住讜诇 讗讜 砖诪转讜 讚转讜 诇讗 讞讝讜 诇诪爪讜转谉 砖专讬 诪砖讗"讻 讘爪讬驻讜专讬 诪爪讜专注 讜注讙诇讛 诇专"诇 讚诪讙讝讬专转 讛讻转讜讘 讛讬讗 讚诪讬转住专讜 讘讬谉 拽讜讚诐 砖谞注砖讛 诪爪讜转讜 讜讘讬谉 诇讗讞专 砖谞注砖讛 诪爪讜转讜 讗"讻 诪拽砖讛 专"讬 砖驻讬专 诇专"诇 诪砖讗"讻 诇专"讬 讙讜驻讗 讻讬讜谉 讚砖讞讬讟讛 讛讬讗 讚讗住专讛 诇讛 讛讬讬谞讜 砖讞讬讟讛 专讗讜讬讛 讚讜拽讗 讜讻讛"讙 讬砖 诇驻专砖 讘讛讛讬讗 讚砖讞讟讛 砖诇讗 讻诪爪讜转讛 讘住诪讜讱:


转讜住驻讜转 讘讚"讛 转谞讗讬 讛讬讗 驻讬 讘拽讜谞讟专' 讻讜' 讜转讬诪讗 讚讛讻讗 诪砖诪注 讻讜' 讜讘讻专讬转讜转 诪砖诪注 讚讬诇驻讬谞谉 注讙诇讛 诪诪爪讜专注 讻讜' 注讻"诇. 讜诇讗 讬讚注转讬 诪讬 讛讻专讬讞诐 诇讻讱 讚讛转诐 谞诪讬 讘驻砖讬讟讜转 诪爪讬谞谉 诇诪讬诪专 讚讛讗 讚拽讗诪专 转谞讗讬 讛讬讗 讚讗砖讻讞谉 诪讬讛讜 砖讜诐 转谞讗 讚讗讜住专 讘注讙诇讛 诪讞讬讬诐 诪讚讬诇驻讬谞谉 诪爪讜专注 诪注讙诇讛 讜讗讬 诇讗讞专 砖讞讬讟讛 诇讗 讗讬爪讟专讬讱 讚诪讜讝讛 讗砖专 诇讗 转讗讻诇讜 谞驻拽讗 讚专"诇 诪爪讬 住讘专 讚诇讗 转讗讻诇讜 讗讬住讜专 讛谞讗讛 诪砖诪注 讜讻"讻 讛转讜住驻讜转 注爪诪谉 讘讻专讬转讜转 讜谞讞转讜 谞诪讬 诇讛讗讬 住讘专讗 砖讻转讘转讬 诇注讬诇 讚讻讬讜谉 讚讻转讬讘 讘注讜驻讜转 讟诪讗讬诐 注"讻 诇讗 讗讬讬专讬 诪讗讬住讜专 讛谞讗讛 注"砖. 诪讬讛讜 诇诪讗讬 讚驻专讬砖讬转 诇注讬诇 谞转讬讬砖讘 讛讻诇 讚讛讗 讘讻专讬转讜转 讙讜驻讗 诪讬讬转讬 专讘 讛诪谞讜谞讗 诪注讬拽专讗 住讬讬注转讗 诇诪讬诇转讬讛 诪诪砖谞讛 讚讗讜讗"讘 讚住讘专 专"砖 讚注讙诇讛 注专讜驻讛 砖讞讬讟讛 砖讗讬谞讛 专讗讜讬讛 讜讗"讻 讚住讘专 讘注讙诇讛 注专讜驻讛 诪砖谞讛 讗"讻 讗诪讗讬 讗讬爪讟专讬讱 讛砖"住 讘讻专讬转讜转 诇诪讬讛讚专 讘转专 转谞讗 讚讘讬 专"讬 讚讗讜住专 讘注讙诇讛 注专讜驻讛 讜转"诇 讚讗讬讻讗 专"砖 讜讞讻诪讬诐 讚讗讜讗"讘 讚讗住专讬 诇讛讚讬讗 讗注"讻 讚讗讬爪讟专讬讱 诇讗讛讚讜专讬 讗转谞讗 讚诪转讬专 讻讚诪拽砖讬谞谉 注诇讬讛 讘讻专讬转讜转 讚拽砖讬讗 专讬砖讗 诇住讬驻讗 讜注"讝 诪住拽讬谞谉 讛转诐 砖驻讬专 转谞讗讬 讛讬讗 讜诪讬讬转讬 讘专讬讬转讗 讚转谞讗 讚讘讬 专"讬 讜讗"讻 讬砖 诇驻专砖 讚诇驻"讝 诇讻"注 讬诇驻讬谞谉 诪讻砖讬专 诪诪讻驻专 讗诇讗 讚专"砖 诇讞讜讚 讗讜住专 讘注讙诇讛 讜诪转讬专 讘诪爪讜专注 讻讚讗讬转讗 讛讻讗 诪砖讗"讻 专讘 讛诪谞讜谞讗 讙讜驻讗 住讘专 砖驻讬专 讘注讙诇讛 讻专"砖 讜讛"讛 诇爪讬驻讜专讬 诪爪讜专注 讻专"诇 讚讛讻讗 讚讛讗讬讻讗 诪讬讛讗 转谞讗 讚讬诇讬祝 诪讻砖讬专 诪诪讻驻专 讜诪转谞讬转讬谉 讚讻专讬转讜转 讚诪转讬专' 讘注讙诇讛 讛讬讬谞讜 诪砖讜诐 讚住"诇 讘爪讬驻讜专讬 诪爪讜专注 讻专讘讬 砖诪注讜谉 讜讛讬讬谞讜 讻拽讜砖讬讗 讚专讘讬 讬讜讞谞谉 讚讛讻讗 讚讗讬 住"讚 诪讞讬讬诐 讗住讬专讬 讗诪讗讬 讗讬爪讟专讬讱 讜讝讛 讗砖专 诇讗 转讗讻诇讜 讜诇讬转 诇讬讛 砖讬谞讜讬讬讗 讚专"诇 讜注"讻 讛讬讬谞讜 讟注诪讗 讚专"砖 讜住讘专讬 谞诪讬 转谞讗 讚住讬驻讗 讚讻专讬转讜转 讚注讙诇讛 谞诪讬 诪讜转专 拽讜讚诐 注专讬驻讛 诪讛讗讬 讬诇驻讜转讗 讚诪讻砖讬专 讻诪讻驻专 讻谉 谞"诇 谞讻讜谉 讜讚讜拽 讛讬讟讘. 讜讘讝讛 谞转讬讬砖讘 讙"讻 住讜讙讬讗 讚讗讜讗"讘 讚诪住拽讬谞谉 讚专讘讬 讬讜讞谞谉 讛讜讗 讚讗诪专 注讙诇讛 注专讜驻讛 讗讬谞讛 诪砖谞讛 讜诇讗 专"讗 讜讗诪讗讬 讛讚专 讘讬讛 诪诪讗讬 讚讗诪专 诪注讬拽专讗 诪砖诪讬讛 讚专"诇 讚讛讗 诇专"诇 谞诪讬 注"讻 注讙诇讛 注专讜驻讛 讗讬谞讛 诪砖谞讛 讚讛讗 拽砖讬讗 讚专讘讬 砖诪注讜谉 讗讚专"砖 讻讚驻专讬砖讬转 诇注讬诇 讗诇讬讘讗 讚专' 讬讜讞谞谉 讘讛讻专讞 讜诇诪讗讬 讚驻专讬砖讬转 讗转讬 砖驻讬专 讚诇专讬砖 诇拽讬砖 注"讻 注讙诇讛 注专讜驻讛 诪砖谞讛 诪讚诪住讬拽 讛讻讗 转谞讗讬 讛讬讗 讜诪讬讬转讬 转谞讗 讚讘讬 专' 讬砖诪注讗诇 讜讛讗 讗讻转讬 诪转谞讗 讚讘讬 专讘讬 讬砖诪注讗诇 诇讗 诪讜讻讞 诪讬讚讬 讚讛讗 讗讬讻讗 诇诪讬诪专 讚转专讜讜讬讬讛讜 砖专讬 拽讜讚诐 砖讞讬讟讛 讜注专讬驻讛 讗注"讻 诪砖讜诐 讚住讘专 专"诇 讚注讙诇讛 注专讜驻讛 诪砖谞讛 讜诪砖"讛 讗讬讛讜 住讘专 讻专"砖 讘讞讚讗 讘注讙诇讛 讜讘讞讚' 讻转谞讗 讚讘专"讬 讚讬诇讬祝 诪讻砖讬专 诪诪讻驻专 讜讝讛 讻驻转讜专 讜驻专讞 讜讘讝讛 谞转讬讬砖讘 讛讬讟讘 驻讬专讜砖 讛专诪讘"诐 讘诪砖谞讬讜转 讚砖诪注转讬谉 讜讻谉 讘驻住拽讬讜 讜讗讬谉 诇讛讗专讬讱 讬讜转专:





讬诐 砖诇 砖诇诪讛

诪住拽讬谞谉 讘住讜讙讬讗 注讙诇讛 注专讜驻讛 诪谞诇谉 讗诪专讬 讚讘讬 专' 讬谞讗讬 讻驻专讛 讻转讬讘 讘讬' 讻拽讚砖讬诐 爪讬驻讜专讬 诪爪讜专注 诪谞诇谉 讚转谞讗 讘讬' 专' 讬砖诪注讗诇 谞讗诪专 诪讻砖讬专 讜诪讻驻专 诪讘驻谞讬诐 讘讻诇 讛拽专讘谞讜转 讜谞讗诪专 诪讻砖讬专 讜诪讻驻专 诪讘讞讜抓 诪讻砖讬专 诪讘讞讜抓 驻讬' 诪讻砖讬专讬 诪讘讞讜抓 讛谉 砖讛专讬 讞讜抓 诇注讬专 谞注砖讬转 诪爪讜转讛 讜诇讛讻砖讬专 讗转 讛诪爪讜专注 诇讘讗 讘诪讞谞讛 诪讻驻专 讘讞讜抓 注讙诇讛 注专讜驻讛 诪讛 诪讻砖讬专 讜诪讻驻专 讛讗诪讜专 讘驻谞' 注砖讛 诪讻砖讬专 讻诪讻驻专 驻讬' 诇讗 讞诇拽 讘讬谉 讗砖诐 诪爪讜专注 诇砖讗专 讗砖诪讜转 讗祝 诪讻砖讬专 讜诪讻驻专 讛讗诪讜专 讘讞讜抓 注砖讛 讘讜 诪讻砖讬专 讻诪讻驻专 转讜 诪住讬拽 讗讬转诪专 爪讬驻讜专讬 诪爪讜专注 诪讗讬诪转讬 讗住讜专讬诐 专"讬 讗讜诪专 诪砖注转 砖讞讬讟讛 谞讗住专转 驻讬专砖 讛砖讞讜讟讛 讜讛诪砖讜诇讞转 诪讜转专转 讜专"诇 讗讜诪专 诪砖注转 砖讞讬讟讛 谞讗住专转 砖转讬讛谉 注讚 砖讬砖诇讞 讛诪砖讜诇讞转 讜谞讬转专转 讘砖诇讬讞讛 讜专' 讬讜讞谞谉 讗讜诪专 诪砖注转 砖讞讬讟讛. 砖讞讬讟讛 讛讜讗 讚讗住专讛 讜专"诇 讗诪专 诪砖注转 诇拽讬讞讛 诪注讙诇讛 注专讜驻讛 谞驻拽讗 诪讛 注讙诇讛 注专讜驻讛 讘讞讬讬诐 讗祝 爪讬驻讜专讬 诪爪讜专注 诪讞讬讬诐 讜注讙诇讛 注专讜驻讛 诪讗讬诪转讬 谞讗住专转 讗诪专 专' 讬谞讗讬 讙讘讜诇 砖诪注转讬 讘讛 讜砖讻讞转讬 讜谞住讘讬谉 讞讘讬专讬 诇讜诪专 讬专讬讚转' 诇谞讞' 讗讬转谉 讛讬讗 讗讜住专转 讜驻专讬讱 讗讬 诪讛 注讙诇讛 注专讜驻讛 诪砖注转 诇拽讬讞讛 诇讗 诪讬转住专讗 讗祝 爪讬驻讜专讬 诪爪讜专注 谞诪讬 诪砖注转 诇拽讬讞转讛 诇讗 诪转住专讬 讜诪砖谞讬 讛讻讬 讛砖转讗 讛转诐 讗讬转 诇讬' 讙讘讜诇 讗讞专讬谞讗 驻讬' 讬专讬讚转' 诇谞讞诇 讗讬转谉 讛讬讗 讛讙讜专诪转 诇讛 砖诐 注专讬驻讛 讜讗讜住专转讜 讛讻讗 诪讬 讗讬转 诇讬' 讙讘讜诇 讗讞专讬谞讗 驻讬' 讜讻讬讜谉 讚讬诇驻讬谞谉 诇讛 讗讬住讜' 诪讞讬讬' 诪注讙诇讛 注专讜驻讛 注"讻 拽讬讞讛 讛讬讗 讚讙专诪讛. 讗讬转讬讘讬' 专' 讬讜讞谞谉 诇专讬' 诇拽讬砖 讻诇 爪讬驻讜专 讟讛讜专讛 转讗讻诇讜 诇专讘讜' 讗转 讛诪砖讜诇讞转 讜讝讛 讗砖专 诇讗 转讗讻诇讜 诪讛诐 诇专讘讜转 讗转 讛砖讞讜讟讛 讜讗讬 住"讚 诪讞讬讬诐 讗住讜专讛 诇讗讞专 砖讞讬讟' 诪讘注讬讗 讜砖拽诇讜 讜讟专讜 注讚 讚诪住讬拽 讻转谞讗讬 讛讬讗 讚转谞讗 讚讘讬 专' 讬砖诪注诇 谞讗诪专 诪讻砖讬专 讜诪讻驻专 诪讘驻谞讬诐 讜谞讗诪专 诪讻砖讬专 讜诪讻驻专 讘讞讜抓 讻讜'. 驻讬' 住讘专 讻转谞讗 讚讘讬 专' 讬砖诪注讗诇 讚讬诇讬祝 诪讻砖讬专 诪诪讻驻专 住讘讬专讗 诇讬讛 讚诪转住专 诪讞讬讬诐 讻诪讻驻专. 讜专"讬 住"诇 讚诇讗 讬诇讬祝 讛讗讬 讛讬拽砖讗 讜讬诇讬祝 讗讬住讜专 诇砖讞讜讟讛 讻转谞讗 讚诇注讬诇 诪讝讛 讗砖专 诇讗 转讗讻诇讜 讜拽讬"诇 讻专' 讬讜讞谞谉 诇讙讘讬 专"诇 讚爪驻讜专 讛砖讞讜讟讛 讗讬谞讛 谞讗住专' 诪讞讬讬诐 讜诪"诪 讻转讘讜 讛转讜住' 讚住"诇 讚诪砖讜诇讞转 谞诪讬 讗讬住讜专 诪砖讞讬讟转 讞讘专转讛 注讚 讛砖讬诇讜讞 讜讗讬谉 诇驻专砖 诪砖注转 砖讞讬讟' 讘砖讞讜讟讛 讜讘诪砖讜诇讞转 诇讬讻讗 讗讬住讜专 讻诇诇 讚讛讗 转谞讗 讘爪讬驻讜专讬 诪爪讜专注 讚诪砖诪注 转专讜讜讬讬讛讜 注"讻 讜诇注谞讬谉 注讙诇讛 注专讜驻讛 驻住拽 讛专诪讘"诐 讜讛住诪"讙 讗讞专讬讜 讻专' 讬谞讗讬 讚讗诪专 讬专讬讚讛 诇谞讞诇 讗讬转谉 讛讬讗 讗讜住专转 讜住"诇 讚专' 讬谞讗讬 拽讗讬 诇讻"注 讘讬谉 诇专"诇 讘讬谉 诇专' 讬讜讞谞谉 讚讘注讙诇讛 注专讜驻讛 讻"注 诪讜讚讬诐 砖谞讗住专转 诪讞讬讬诐 讜诪讚讘专讬 讛转讜' 诇讗 诪砖诪注 讛讻讬 砖讻转讘讜 讘住讜讙讬讗 讗讛讗讬 转谞讗 讚讬诇讬祝 诪讻砖讬专 讜诪讻驻专 讻讜'. 转讬诪讗 讚讛讻讗 诪砖诪注 讚讬诇驻讬谞谉 爪讬驻讜专讬' 讗住讜专讬诐 讘讛谞讗讛 诪注讙诇讛 注专讜驻讛 讜讘讻专讬转讜转 诪砖诪注 讚讬诇驻讬谞谉 注讙诇讛 注专讜驻讛 诪爪讬驻讜专讬诐. 讜讬"诇 讚诪注讬拽专讗 爪专讬讱 诇诪讬诇讬祝 爪讬驻讜专讬诐 诪注讙诇讛 注专讜驻讛 诪讛 注讙诇讛 注专讜驻讛 讗住讜专讛 诇讻诇 讛驻讞讜转 诪砖注讛 注专讬驻讛 讗祝 爪讬驻讜专 讚诪砖讜诇讞转 讗住讜专讛 诇讻诇 讛驻讞讜转 讗讬住讜专 讚砖讬讬讱 讘讛 讜讛讬讬谞讜 注"讻 诪讞讬讬诐 拽讜讚诐 砖谞砖转诇讞讛 讜讻讬讜谉 讚讗砖讻讞谉 讗讬住讜专 诪讞讬讬诐 讘诪砖讜诇讞 讗"讻 砖驻讬专 讬诇讬祝 讛转诐 注讙诇讛 注专讜驻讛 讚谞讗住专 诪讞讬讬诐 诪爪讬驻讜专 讛诪砖讜诇讞 讜讗讞"讻 讬诇驻讬谞谉 爪讬驻讜专 讛砖讞讜讟讛 讚谞讗住专转 讗祝 诪讞讬讬诐 讚讛讬讬谞讜 诪砖注转 诇拽讬讞讛 诪注讙诇' 注专讜驻讛 注"讻 讜讗"讻 诇驻讬 讝讛 讚拽讬"诇 讻专' 讬讜讞谞谉 讚诇讗 讬诇驻讬谞谉 诪讻砖专 讜诪讻驻专 讗"讻 注讙诇讛 注专讜驻讛 讙讜驻讗 诇讗 谞讗住专讛 诪讞讬讬诐 讜讝讜 讛讬讗 注讬拽讜专 讚注讬拽讜专 拽专讗 讚讗住讬专谞讗 注讙诇讛 注专讜驻讛 讛讜讗 诪讜注专驻讜 砖诐 砖诐 转讛讗 拽讘讜专转讛 讜讛讬讬谞讜 诇讗讞专 注专讬驻讛 讜拽专讗 讚讻驻专讛 讚讻转讬讘 讘讬' 讘拽讚砖讬' 诇讗 讘讗 诇讗住讜专 诪讞讬讬诐 讻讬 注讬拽讜专 讛拽专讗 讘讗 诇讛讜爪讬讗 讗转 讛讟专讬驻讛 讻诪讜 砖驻讬' 讛转讜住' 讜讛讻讬 讗讬转' 讘驻"拽 讚讞讜诇讬谉 讗讞"讻 专讗讬转讬 讘驻' 砖砖讬 讚讻专讬转讜转 讚诪住拽讬谞谉 砖诐 注讙诇讛 注专讜驻讛 讗诪转讬 谞讗住专转 专讘 讛诪谞讜谞讗 讗诪专 诪讞讬讬诐 专讘讗 讗诪专 诇讗讞专 讟专讬驻' 讘砖诇诪讗 诇专讘讗 诪注讬讚谞讗 讚讗讬转注讘讬讚 讘讛 诪注砖讛 讗诇讗 诇专讘 讛诪谞讜谞讗 诪讗讬诪转讬 讗诪专 专' 讬谞讗讬 讙讘讜诇 砖诪注转讬 讜砖讻讞转讬 讬专讬讚转' 诇谞讞诇 讗讬转谉 讗讜住专转' 讻讜' 讜诪住转诪讗 拽讬"诇 讻专讘讗 讚讛讜讗 讘转专讗讬 砖讗讬谞' 谞讗住专' 讗诇讗 诪砖注转 讟专讬驻讛 讜注讜讚 讘住讜祝 讛住讜讙讬讗 诪住讬' 讻转谞讗讬 讜专讘 讛诪谞讜谞讗 讚专砖 诪讻砖讬专 讜诪讻驻专 讜讛讬讬谞讜 讻专' 讬讜讞谞谉 讚讛讻讗 讜讻谉 讛诇讻讛. 讜讛专诪讘"诐 讜讛住诪"讙 诇讗 讚拽讚拽讜 讘住讜讙讬讗 讝讜 讜砖讙讙讛 讛讜讗 诇驻谞讬讛诐 砖讜讘 专讗讬转讬 讘拽专讬转 讛住驻专 砖讛砖讬讙 谞诪讬 注诇 讛专诪讘"诐 诪住讜讙讬讗 讚讻专讬转讜转 转讜 诪住讬拽 讘讗讜转讜 住讜讙讬讗 讗讬转讬讘讬' 专' 讬讜讞谞谉 诇专讬砖 诇拽讬砖 砖讞讟讛 讜谞诪爪讗转 讟专讬驻讛 讬拽讞 讝讜讙 诇砖谞讬讬讛 讜讛专讗砖讜谞讛 诪讜转专转 讘讛谞讗讛 讜讗讬 住"讚 诪讞讬讬诐 讗住讜专讛 讛专讗砖讜谞讛 讗诪讗讬 诪讜转专转 讘讛谞讗讛 讗"诇 讛讘"注 讻讙讜谉 砖谞诪爪讗转 讟专讬驻讛 讘讘谞讬 诪注讬讬诐 讚诇讗 讞诇 注诇讬' 拽讚讜砖讛 讻诇诇 注"讻. 讜诪砖诪注 诇驻讬 诪讛 讚拽讬"诇 讻专"讬 讗驻讬' 谞诪爪讗转 讟专讬驻' 讘砖讞讬讟转讛 讛讗讞专转 诪讜转专转 讗讘诇 讗诐 谞诪爪讗讜 砖谞拽讘讜 讛讚拽讬谉 讗讬谉 讛讗讞专转 诪讜转专转 讚讗讚专讘讗 讗讬讻讗 诇诪讬诪专 砖诪讗 讗讞专 砖讞讬讟讛 讘讗讜 讜讗住讜专讛 讜转诇诪讜讚讗 讚拽讗诪专 讻讙讜谉 砖谞诪爪讗 讟专讬驻讛 讘讘谞讬 诪注讬讛 讛讬讬谞讜 专"诇 砖谞讟诇讛 讗讜 讟专讬驻讛 讗讞专转 砖讜讜讚讗讬 讛讬讛 诪砖谞讜诇讚 讜讗祝 砖诪讚讘专讬 讛转讜住' 诪砖诪注 讛讬讻讗 砖谞讬拽讘讜 讛讚拽讬谉 砖谞讗诪专 讘讜讜讚讗讬 砖谞注砖讛 拽讜讚诐 砖讞讬讟讛 讚诪"讛 诇专"讬 诪讜转专转 讗讞专转 讗驻砖专 讚讗讬讬专讬 讘注谞讬谉 砖谞讬讻专转 砖讛讜讗 诪讻讛 讬砖谞讛 砖诇讗 谞注砖' 讻讛专祝 注讬谉 讗讞专 砖讞讬讟讛. 讗讘诇 诇注讜诇诐 讛讬讻讗 讚讗讬讻讗 诪讬谞讻专讗 讗祝 诇专"讬 讛讗讞专转 讗住讜专讛 讻讚驻专讬砖讬转 转讜 诪住拽讬谞谉 转谞讬讗 讜砖诇讞 讗转. 驻谞讬 讛砖讚讛 砖诇讗 讬注诪讜' 讘讬驻讜 砖讛讜讗 诪拽讜诐 砖讞讜诪转' 注诇 讛讬诐 讜讬讝专拽谞讛 讜讙诐 诇讗 讬注诪讜讚 讘讙讘' 讜讬讝专拽谞讛 诇诪讚讘专 讜砖诇讗 讬注诪讜讚 讞讜抓 诇注讬专 讜讬讝专拽谞讛 诇转讜讱 讛注讬专 讗诇讗 讻诇 砖注讜诪讚 讘注讬专 讜讬讝专拽谞' 讞讜抓 诇讞讜诪讛 讜驻讬' 专砖"讬 讻诇 砖注讜诪讚 讘注讬专 讜讻讜' 讚讘砖讚讛 诇讗 诪讛谞讬 砖诇讜讞. 讜讻转讘 讛转讜住' 讜拽砖讛 砖讛专讬 诪爪讜专注 讛讬讛 讜谞讟讛专 讞讜抓 诇注讬专 砖讛专讬 讗住讜专 诇讬讻谞住 诇驻谞讬诐 诪谉 讛讞讜诪讛 讜讬"诇 讚砖诪讗 讗讞专 讛讻驻专讛 讛讬' 讛讻讛谉 谞讜砖讗讛 讗讜 讛讜讗 讗讜 砖诇讜讞讜 诇注讬专 讜诪砖诇讞讜 讞讜抓 诇注讬专 注"讻. 诪砖诪注 诪讚讘专讬讛诐 讚诇讙诪专' 诇"拽 诪讬讚讬 讚讗驻砖专 诇驻专砖 讚讛"讛 讘砖讚讛 谞诪讬 讬讜讻诇 诇砖诇讞 讜诇讗 爪专讬讱 诇注诪讜讚 讘注讬专 讻砖诪砖诇讞 爪讬驻讜专讬' 讜注讜诪讚 讞讜抓 诇注讬专 爪专讬讱 诇砖诇讞' 砖诇讗 讻谞讙讚 讛注讬专 讜讻谉 诪爪讗转讬 讘驻住拽讬 转讜住':

